
Aviaţiunea română. 


Invenţia inginerului Vlaicu. 


De-acuma plutim și noi! La multele 
cuceriri tehnice ale popoarelor înaintate 
am adăugat și noi, Românii, o contri- 
buție însemnată. Văzduhul e brăzdat 
acum, în largurile lui, și de un aparat 
minunat, conceput în mintea binecu- 
vântată a unui tânăr, coboritor direct 
din pătura de jos a neamului nostru. 
Aurel Vlaicu, iscusitul inginer, căruia 
i-a fost rezervată chemarea de a ne 
face această deosebită distincțiune este 
un fiu al ţăranului român de baștină. 
lar acest fapt mărește valoarea succe- 
sului și adâncimea satisfacției. 

Când înregistrăm această izbândă, 
avem tot dreptul să ne arătăm deplina 
mândrie, de care suntem în stare. Căci 
sunt, până acum, așa de rare momen- 
tele în cultura universală, în cari râvna 
noastră de progres reușește a se întâlni 
cu aceea a popoarelor streine. Și sunt 
așa de rare ramurile științelor, în cari 
să putem stă alături de neamuri cu o 
civilizație înafară de orice discuţie. lar 
când ni se întâmplă, ca energia noastră 
națională să se manifeste cu hotărîre 
și în forme superioare, trebuie stăruit 
asupra cazului, căci se dovedește astiel, 
cum, în împrejurări de desvoltare mai 
prielnice, neamul nostru ar ști să în- 


semne mai mult în opera de cultură 
generală. 

Vorbind despre aviaţiune la noi, nu 
putem mai întâiu să lăsăm neamintită 
o primă încercare, anterioară lui Vlaicu. 
Românul bănățean Traian Vuia, bărbat 
de vreo 35 de ani astăzi, încă din prima 
sa tinerețe, pe timpul când și-a făcut 
liceul la Lugoj și facultatea de drept 
la Budapesta, s'a îndeletnicit în mod 
public cu problema aceasta, care din 
vremuri îndepărtate a frământat atâtea 
minți și a produs atâtea victime. Ajutat 
de fruntașii bănăţeni, îndeosebi de re- 
gretatul Brediceanu și de familia Mo- 
csonyi, Vuia și-a mutat domiciliul la 
Paris, unde speră să găsească mai multă 
înțelegere pentru principiile sale de sbor. 
Și aici, în condiţii destul de amare și 
întrun timp când și aviațiunea franceză 
eră în fașe, colegul și prietinul nostru 
a muncit ani îndelungați și-a inventat 
motorul său, și-a întruchipat aparatul 
său și a realizat câteva sboruri mărunte 
și câteva succese de detaliu, cari au 
fost mai pe urmă de mare folos avia- 
torilor francezi, veniți cu ajutoare mari 
materiale, ca să ducă mai departe, să 
modifice sau să perfecționeze princi- 
piile date. Astăzi Vuia a fost biruit de 

mulți. Văzând minunatele manevrări 
aeriane ale sburătorilor francezi, el se 
va gândi desigur cu mâhnire și cu jale, 
la mizeria bănească ce l-a oprit în loc 
și i-a nimicit visurile lui și opera în- 
cepută cu atâta justă inspirație. Dar o 
singură mângăiere îi va rămâneă și lui 
Vuia, — căci istoria face tuturor drep- 
tate, — în analele aviațiunei el și-a 


Doi sburători: O. Goga şi Aurei Vlaicu. 


înscris un nume nepieritor și poporul 
francez este cel dintâiu, care în presa 
sa tehnică îi recunoaște acest merit. 

Alături de numele lui Vuia, abiă mai 
târziu se aud pomenindu-se, în treacăt 
și cu toată rezerva, câteva alte nume 
de oameni de specialitate, ingineri și 
ofițeri, sau membri îndrăzneți ai clu- 
burilor sportive din Bucureşti, cari s'ar 
îndeletnici cu invenții de aparate avia- 
tice. Se amintește între alții de d-l lo- 
cotenent Coandă, de d-l locotenent 

Goliescu, cărora statul românesc le-a 
și venit în ajutor, fără ca să fi avut 
până acum norocul de a le vedeă re- 
zultatele pozitive ale străduințelor lor. 
Se vorbește mult bine de un domn in- 
giner bucureștean Brumărescu, a cărui 
mașină e terminată și nu-și așteaptă 
decât motorul pentru a-și încercă soarta 
în înălțimile albaste. Alături de aceştia, 
presa zilnică anunţă născociri mărunte 
de-ale unor fantaști bătrâni, cari au 
muncit o vieață de om la întruparea 
acestei utopii. lar interesul crește pe zi 
ce merge. După felul cum se discută în 
România despre aviațiune, după chipul 
cum statul și armata au urmărit până 
acum orice încercare, rezultă că i se atri- 
bue o specială importanță pentru Regat. 

lar primăvara aceasta eră să fie ho- 
tăritoare pentru istoria aviațiunei ro- 
mâne. Din Franţa s'au importat mai 
multe aeroplane, printre cari aparatul 
sistem Bleriot, întrodus de Prințul Bi- 
bescu, a fost cel dintâiu. Pe o câmpie 
întinsă dela Chitila, de lângă București, 
s'a întocmit din partea unei societăți 
române o școală de aviațiune, condusă 
de maiestrul pilot de origine franceză 
Mola. Pe aerodromul acesta au pornit 
sborurile de întrecere între amatori. Și 
bucureştenii s'au obișnuit în scurtă 
vreme cu zgomotul zbârnăitor, care 
anunță trecerea vertiginoasă a aeropla- 
nelor pe deasupra Capitalei. 

Epoca aceasta de aviațiune română 
însă s'a inaugurat deabinele numai cu 


Vlaicu. 
x 


Fiul primarului din satul Binținți de 
lângă Orăştie, tânărul mlădios ca un 
brădui și cu privirea îndrăzneață, in- 
ginerul Aurel Vlaicu, nu a ajuns la rolul 
său nici prin o simplă întâmplare, nici 

din simpla dorință a atâtor aventurieri, miniatură a aparatului Vlaicu, și-au 
cari se îmbulzesc spre regiunile aceste dat numai decât un verdict favorabil. 
superioare. Pornirile lui sunt firești și Prințul moștenitor, guvern și bărbați 
izvoresc pe deoparte din pa- 
siunea caldă pentru idealul 
sborului, iar pe de alta din 
specialitatea lui de mecanic, 
cu studii pregătitoare înde- 
lungate. Aparatul lui, odată 
conceput și socotit matema- 
ticește, până în cele mai mici 
amănunte, nu mai eră o pro- 
blemă, cu care puteai operă 
cu aproximaţie și cu proba- 
lități, ci mergeă spre rezul- 
tate sigure. Vlaicu a purtat 
cu sine germenul planului 
său încă din școalele infe- 
rioare, l-a desvoltat și l-a Monoplanul Vlaicu în arsenalul armatei române. 
cizelat la lumina științei și 

nu-i lipseau decât mijloacele, pentru cu influență l-au îndemnat la muncă. 
a-l execută cu câţiva ani înainte. Dar Statul i-a pus la îndemână un colț din 
norocul nu l-a lăsat să aş- 
tepte mult. In toamna anului 
trecut, când Vlaicu arătă să- 
tenilor săi minunea sa mo- 
delată, când locul motorului 
îl țineau vreo câțiva boi și 
când aparatul prezentă o 
stare atât de rudimentară, 
poetul Goga i-a întins mâna 
de salvare și muza a luat 
astfel fantazia creatoare sub 
aripa ei de pază. Este ace- 
sta un punct culminant în 
soarta aviațiunei. 

Cei doi tineri pleacă la 
București, singurul centru Aeroplanul Vlaicu în construcţie. ; 
în care nizuințele culturale l 
au prilejul și mijloacele de a se înfăptui. atelierul său dela Arsenalul m 
Intervenția călduroasă a poetului pentru Şi după câteva luni de muncă fără 
amicul său a fost convingătoare. Oa- preget, după făurirea pieselor măiestre, 
meni competenţi, privind modelul în iată deodată o constelație armonică de 

suluri și de sârme, de pânze și de 
aripi, un schelet sprinten și ușor, ce 
stă gata să se ridice din încheieturile 
piedestalului său. Privitori curioși vin 
și se uită la noua minune și alături 
de ea stă încrezător și cu zâmbet de 
iubire părintele celui mai nou făt frumos 
al fantaziei românești. 

Suntem acum în primăvară. Vlaicu a 
trecut prin grele frământări. Câteva ne- 
încrederi, ce i-au arătat mai mulți co- 
legi, l-au cam mâhnit. Dar întors din 
Paris, cu un motor din cele mai re- 
numite, el aplică aceasta ultimă piesă 
la aparatul său și-l scoate din atelierul 
arsenalului pe o câmpie întinsă dela 
Cotroceni, unde face întâiele încercări. 
AHaicu pleacă odată, de două ori și se 
întoarce pe jos, cum a plecat. Puterea 
năstrușnicului aparat e greu de stăpânit. 
Autorul e potolit și rece și nu caută 
aventuri, ci izbânda temeinică. Sfătoșii 
dau din umeri și răspândesc svonuri de 
răutate. Dar când a fost de-a treia oară, 
cu o zmâceală, Vlaicu a părăsit pământul 
și monoplanul lui frumos a pornit să 
se legene mândru deasupra câmpiei. 

Triumful a fost mare şi a fost ne- 
aşteptat pentru mulți. În serile admi- 
rabile de vară, când Vlaicu și-a con- 
tinuat sborurile lungi și înalte, cu tot 
mai multă îndemânare de pilot și cu 
o tot mai mare stăpânire a mișcărilor, 
au venit mii de cetăţeni să-i recunoască 
acest merit. Guvernul Țerii și Principele 
moștenitor l-au asigurat de mulțămirea 
lor. Şi a fost desigur un frumos gest 
din partea Prințului Bibescu, când după 
întâiul sbor mai mare al lui Vlaicu, s'a 
apropiat de dânsul și l-a felicitat, spu- 
nându-i: „Te felicit! Eşti cel dintâiu 
român care a sburat!“ 

$ 


Prin reușita cea mare și surprinză- 
toare a lui Vlaicu, firește, se schimbă 
toată fizionomia aviațiunei române. Ori- 
cât de mari ar fi succesele aeroplanelor 
franceze, aduse în țară și călăuzite de 
piloţi străini, opinia publică românească 
este mai mult interesată de invenția 
noastră originală. Nu cunoaștem amă- 
nuntele monoplanului Vlaicu și nici nu 
se pot publică deocamdată, până ce 
mașina nu-i va fi brevetată. Cert este 
însă că ea aduce mai multe inovaţiuni 
și că întreaga concepție îi aparţine lui 
Vlaicu. Deaceea atențiunea întreagă de 
astăzi se îndreptează spre dânsul și 
conducătorii armatei române au pornit 
să se preocupe în mod serios de în- 
trebuințarea practică a aeroplanelor 
Vlaicu. Este vorba nici mai mult nici 
mai puțin decât să se înființeze o aero- 
stațiune a armatei, în capul căreia să 
fie chemat inginerul Vlaicu. 

* 

Cum se va desvoltă deaci înainte 
problema de aviațiune la noi, nu e ușor 
de prevăzut. Odată însă mișcarea por- 
nită, ea va trebui în mod firesc să ia 
avântul cuvenit, pentru a reuși să treacă 
marginile sportului și să servească sco- 
purile practice ale statului. Și, fie cu 
aparatul de acum, fie cu un tip al său 
mai perfecționat, Vlaicu va fi chemat 
să-şi exercite datoria sa de cel dintâiu 
deslegător al problemei aviațiunei la 
Români. 

Deocamdată însă cuceritorul inginer 
stă singuratic întrun colţ de hotel din 
Capitală. Multele plutiri prin înălțime 
l-au făcut mai rece, mai încruntat. Pri- 
virile lui i se plimbă vagi, dela Annie 
Hoff din perete, la copia de pe „Idolul 
eternel“ al lui Rodin. Dintr'un colț îi 

sfârăie un gramofon — invenţia proprie naive și totuș câteodată i se lasă peste 
a lui Vlaicu — și melodiile romanțelor față umbrele îngrijorării de mânia văz- 
miincheneze îi aduc amintiri de departe. duhului supus, cu care mai are de luptat. 


E tânăr încă și plin de zburdălnicii Redacţia. 


= 


În pădure. 


Să revăd pădurea care deasupra-mi cântă 'ntruna 
Care peste somnu-mi tainic, își desfășură cununa, 
Căci în glasuri fără număr, poartă liniște de șoapte 
Ramurile ei revarsă, verde și adâncă noapte! 


Voiu visă pe povârnișul cel înalt, lângă cărare 

Și prin sita genii 'nchise, urmări-voiu fiecare 

Fir de fân cum se mlădie singuratec, — sau pe-o dungă 
Verde-a ierbii, cum furnica-și face calea ei cea lungă, 


Deasupră-mi fie-un freamăt ne 'ntrerupt de foi de plută 
O cântare nesfârşită, dar mereu reîncepută. 


Cum ar trece o femeie cu un foșnet de mătase 
Treacă, fără veste, vântul peste creste mlădioase. 


Soarele "ntre foi să-mi pară, pe o ramură ușoară 
Rod de aur în copacul ce de vânturi se 'nfioară 
Și prin somn, ca să chem șerpii, să chem păsările toate 
Șuera-voiu lung ș'alene, triste cânturi depărtate. 


Alice Călugăru. 


EI 


Păzitorul. 


Înainte de a fi aşezat pământul, Domnul 
se purtà prin necuprinsul văzduhului, îm- 
preună cu Sf. Petru. Pacea fără de începu- 
turi stăpâniă pretutindeni, că nu eră nici 
vieață nici moarte, iar dracul trăiă jigărit, 
căci omul încă nu fusese zidit, și păcatul nu 
încolțise. 

Și odată s'a fost odihnind Domnul pe un 
nor, împreună cu Sf. Petru. 

Atunci iată că se apropie necuratul. Își 
încrucișă labele și capul, în care clocotiseră 
gânduri de răsvrătire împotriva ziditorului, 
se plecă. 

Graiul lui prefăcut cerșiă iertare și ridi- 


care dintru întunerec. Fața Domnului se în- 
toarse dela el, și urechea lui care aude totul 
nu vru s'audă glasul care ascundeă cugetul 
vrăjmaș. 

Sfântului însă prinse a-i fi milă de fostul 
înger. Se uită cu jale la trupul lui cel ji- 
gărit și prinse a dobori lutul de pe el cu 
vârful bățului. i 

„la te uită, Doamne, cum a ajuns. Mila şi 
răbdarea ta e fără de margini“. 

Domnul își încruntă privirile-i sfinte. Suflă 
lutul de pe bățul pe care sfântul voiă să 
i-l arete şi se depărtă puţin. 

lară dacă lutul acesta fù desprins de pe 

băţ de suflul sfânt al Creatorului şi căzii 
în văzduh, prinse a se rostogoli și a crește. 

Ci, văzând îngerul cel isgonit că nu mai 
află iertare, se întoarse în adâncurile întu- 
nerecului. Sufletul lui ticălos ardeă de dorința 
ucigașă a răsbunării. Ochii vicleni îi scă- 
părau de ură. Ghiarele i se încleștau și toată 
făptura lui tremură. 

„Trebuie să fiu și eu stăpân peste împă- 
răția întunerecului, și deacolo să-mi arăt 
puterile!“ „Mărire vreau, mărire!“ Și glasul 
i se înecă de mânie. 

Peste câtăva vreme iarăș porni Domnul 
și cu Sf. Petru prin haos. Dacă văzură bo- 
bul de lut care se rostogoliă într'una, se 
aşezară pe el. Și stăteă Domnul cu mărire 
și priviă peste necuprinsul văzduhurilor, unde 
aveă să așeze vieață și să aprindă lumină. 

Diavolul se apropie. Dorinţa de mărire îl 
făceă să îndrăznească. Voi să sfărâme lutul 
pe care eră așezat Creatorul și cu Sf. Petru 
și îşi împlântă ghiarele într'însul. 

Dar cu cât s'a fost opintind acela, în capul 
căruia încolțiră cele dintâi gânduri de vrăi- 
mășie și a fost trăgând să sfarme lutul, cu 
atât acesta creştea. Un glob se rostogoliă 
acum în văzduh, strălucind de strălucirea 
privirilor celor sfinte ale Domnului. 

Vieața și fericirea, lumina şi bunătatea 
erau acum înfăptuirea gândurilor Părintelui 
ceresc, și diavolul trebui să se ascundă, 
pentru ca ura împotriva binelui și luminei 
să nu-i mai ardă sufletul. Dar dorinţa uci- 
gașă care îl mână cătră mărire îi dete din 
nou curaj. 

Și iarăș se apropie și își încrucișă labele 
plecându-și ochii, spre a-și ascunde ticăloşia 
sufletului. 

„De pe trupul meu a fost luat lutul acesta, 
pe care tu ai așezat vieață“. „Cu cale ar fi 
să-mi dai şi mie ceva din cele ce sunt pe 
el“. Și grăi Domnul: „Tu n'ai drept să te 
atingi de nimic. Vieaţa și lumina date de 
mine au făcut splendoarea lutului mort“. 

— „Dacă tot ce e vieață și lumină e ai 
tău, atunci să fie al meu tot ce va muri“. 

„Să fie“. 

Și dacă aruncă Domnul sămânța vieţii 
peste lutul cel sterp și pustiu, îndată încol- 
țiră flori și ierburi. Crinii cei gingași se lä- 

sară mângăiaţi de cele dintâi raze de soare, 
pe cari le culeseră în potirele lor albe ca 
cel mai curat argint și ascultară cele dintâi 
povești, ce fură purtate de zefiri. 

Cicoarea prinse cu ochii ei albastrul ce- 
rului nemărginit și când se lăsă cea dintâi 
noapte peste lume, închise pleoapele și 
adormi, visându-se purtată pe o scară de 
smarald cătră cer. Și acolo văzii pe Domnul 
îmbrăcat în haine de raze, șezând cu mărire 
pe jiltul lui de argint. 

„Să-ţi rămână hăinuţele albastre, ca cerul — 
grăi Creatorul cu blândeţe — și toți câți te-or 
vedeă, acolo jos pe pământ, să-şi ridice ochii 
cătră cerul în care își pot pune nădejdea“. 

Fluturașii, albinele, paseri cu pene în fe- 
lurite feţe, dobitoace și mai apoi omul fură 
așezate ca să se bucure de bunătăţile hă- 
răzite de Dumnezeu. 

Diavolul însă nu stete fără de lucru. Începù 
să semene vrajba și să pregătească peirea 
vietăților. 

Scoase pe pământ steiuri, pe cari să nu 
poată crește nimic. Domnul însă făcu să 
răsară și să trăiască, sfredelind piatra cu 
rădăcinile lor, brazii cei vecinic împodobiţi 
cu verdeață, mestecenii albi, fagii și alți 
copaci. Pe stâncile cele mai înalte sădi muș- 
chiul care se întinde ca un covor sdrențuit 
peste peretele de piatră. 

În mintea necuratului însă încolțiră iarăș 
gânduri de pierzare. 

Luă un sfredel și prinse a găuri trunchiu- 
rile arborilor, bătând apoi cuie de lemn uscat 
ca cu chipul acesta să se usuce pădurea și 
să fie a lui. Și de atunci ci că au fost rămas 
în lemne acele cioiuri, în cari tâmplarii, stri- 
cându-și rândeaua, scuipă și pomenesc nu- 
mele necuratului. 

Dar bucuria diavolului fu fără de margini, 
dacă își pierdură oamenii nemurirea. 

„Toţi vor fi ai mei“ grăi el. Şi i se păreă 
că vede întinzându-se puterea întunetecului 
și a păcatului peste tot pământul. Și dorinţa 
mărirei îl stăpâniă tot mai mult. 

„Vor fi ai tăi numai aceia cari te iubesc“ 
îi zise Domnul. 

„Cum să mă iubească? 

— Îndeplinindu-ţi vrerile şi făcând fapte de 
cari îţi plac ţie, 

— Atunci trebuie să-mi fac un catastif, unde 
să scriu pe toţi muritorii cari s'or face demni 
de mine. 

— Catastiful însă trebuiește păzit, ca să nu 
scrii tu ce vrei în el grăi Domnul. 

— Să facem un păzitor. 

— Să facem“. 

- Şi scuipă Domnul jos; scuipă și diavolul 
și îndată se ridică o pasere. 

Penele ei fură albe pe partea care se în- 
chegase din scuipatul Creatorului și negre 
pe unde din al blestematului. 

Astfel fu făcută coțofana și orânduită să 
păzească spre a nu se atinge nimeni de ca- 
tastiful păcatelor omenești. lar dacă diavolul 
ar fi încercat să scrie păcate cari nu fuse- 
seră făcute, ea dădeă de știre Sfântului Petru. 

De aici încolo, dracul porni printre oameni 
și începi să-i îndemne la rele. 

Ascunse pierzarea și moartea sub haina 
cea mai strălucită. În dosul plăcerilor celor 
mai mari, puse cele mai grele păcate. 

Bătători căile cari duceau către prăpastie 
și le așternii cu flori. Născoci beuturile cele 
mai bune de adormit glasul sufletului oame- 
nilor. 

Pretutindeni întinse mreji şi pescui mul- 
țime de suflete. Și nu mai puteă dracul de 
bucurie. 

„Din lutul de pe capul meu a fost făcut 
pământul, iar din pământ a fost zidit trupul 
omului“ grăiă, el. 

„Nu se poate ca acesta să nu facă ceva 
din cele ce vreau eul“ 

Și adeseori se apucă să petreacă, suflând 
țărână în ochii muritorilor, numai ca să-i 
audă pomenindu-i numele ticălos. 

Cu cât se îmulţiau oamenii și păcatul luă 
felurite forme, cu atât se îmulțiă și numărul 
dracilor. 

Ci, dacă văzù Domnul că mulți apucaseră 
pe căile răului, chemă pe Sf. Petru și îi zise: 

„Să te faci băiat sărac şi să te bagi slugă 
la diavol. Când a lipsi el, să-i iai catastiful 
cu păcatele omenești“. 

Așa se făcil. 

Odată, când dracul nu eră aci, Sfântul se 
apropie de catastif. Dacă îl văzi coțofana 
că întinde mâna, numai ce începii: „cat, 
caţ, caţ“. 


Sosi diavolul și se răsti la el: 

„Ce faci, Petre? 

— Nimic, stăpâne“. 

„Ha, ha, ha,“ făcii coțofana în batjocură 
„Erà să-ţi îndrepte spinarea, băiete. 

— Elo să-mi îndrepte, n'o să-mi îndrepte 
spinarea, dar eu știu bine că o să-ți mai 
scurtez coada și limba. 

— Taci?“ 

Fiindcă diavolul venise mai repede ca 
gândul și se obosise, se aruncă în apă să-şi 
răcorească făptura-i păcătoasă. 


Pe câmpul dela Cotroceni: Gata pentru întâiul sbor. 


Atunci Sfântul iar întinse mâna la pomel- 
nicul păcatelor omenești. Coțofana cățăì și 
ieșind dracul din tamină, strigă: 

„Ţine-ţi ghiara, Petre; ori te mănâncă spi- 
narea ? 

— Nu fac nimic, stăpâne“. 

Necuratul se dete iarăș afund, în vâltori. 
Atât aşteptă Domnul, că dete un ger de în- 
ghețară apele de nouă stânjeni. Sfântul se 
apropie acum fără frică şi pe când coțofana 
cățăiă întruna, el luă pomelnicul la sub- 
suoară și se îndreptă spre cer. 

Dacă auzi dracul glasul păzitorului, se re- 
pezi să iese afară. 

Ghiaţa însă îl împiedecă. 

lzbi el cu capul într'însa, dar nu o putii 
sparge. Și iar mai încercă și abiă putu să 
iese la iveală. 

Atunci alergă să-și iee calul cu care în- 
treceă și vânturile si scăpă de trăsnetele 
Sfântului Ilie. 

Dar nu-l găsi, căci Domnul îl prefăcuse 
intro gânganie, în chipul ţânţarilor, care 
până azi colindă peste ape și căreia oamenii 
îi zic „Calul dracului“. Se repezi atunci 
după sfânt și tocmai când acesta intrase de 
jumătate pe porţile cerurilor, îl ajunse cu 


t 


ghiara de talpa piciorului. „Ce să mă fac, 
Doamne?“ strigă Sfântul. 

„Taie, să scapi“. Sfântul Petru scoase re- 
pede briceagul și tăind partea de care erau 
atârnate ghiarele dracului scăpă cu pomelnicul 
păcatelor omenești în cer. Și de atunci a ră- 
mas, ca fiecare dintre noi să aibe în talpe acea 
lipsă căreia i se zice „flămândul piciorului“. 

Pe coţofene le lăsă Domnul în stăpânirea 
necuratului care până azi le adună, în nopțile 
de Martie, și ară cu ele de seamănă spini 


și ciulini. D. N. Ciotori. 


== 


Note de drum. 


Am visat că stam plecaţi 
Numărând a cărţii foi 

Și că ne-a cuprins un braţ 
Pe amândoi. 


Ne-a cuprins şi ne-a lipit 
Tâmple aplecate, 

Peste frunţi ne-a fâlfăit 
Aripi fermecate. 


Pace sfântă ne-a 'nvălit 
Sbuciumul durerii, 
Sufletele ne-a rostit 


Psalmul învierii. 
+ 


Vino sus în pădurice 

. Să ne zicem bun rămas, 
larba verde are spice, 
Tu ai lacrimi pe obraz. 


Sună ceasul de plecare, 
Vântul urlă rătăcit, 
Nu se poate chin mai mare, 


Cale bună, vis iubit. 
* 


Sus printre cetini urlă vântul, 
Râvnind la florile de jos, 
Cipreşi înalţi, umbriți mormântul 
lubirii mele de prisos. 


O ştergeți-mi duiosul nume 
Ploi repezi de pe unde-i scris, 
Să nu mai afle nime 'n lume 


Primăvăratecul meu vis. 
+ 


Azi bate pasul altora 
Pridvorul cătră uşa ta 
Și drumul tău din crâng. 


Le bate pasul altora, — 
Când trec pe lângă uşa ta, 
Mă pomenesc că plâng. 


Visez la gardul de brădui — 
O nu-mi cântaţi cântarea lui 
Când iese-a sării stea, 


Că nu pot dorul să vi-l spui— 
O nu-mi cântaţi cântarea lui, 
Cântaţi-mi-o pe-a mea. 
+ 
La ce mai sărutat pe faţă 
Cu buze palide, străine, 
La ce nu m'ai cuprins cu brațul 
Atunci când m'am plecat spre tine? 


Ori n'ai simțit din tremurare 
Că mă sfårşeam de dorul tău, 
Te-ai plâns de răul altor oameni 
Și mi-ai făcut acelaș rău. 

* 


La umbra tainicilor brazi, 

Unde mi-ai răsărit din ceață, 

Mă duc cu lacrimi pe obraz 

În fiecare dimineaţă. 

Albeşte tainică de sus 

De peste plaiuri și coline 

Cărarea care te-a adus 

Din umbra codrilor la mine. 

Părăul pe-unde ai trecut 

Sărută iarba rourată 

Și toate-mi spun că te-am pierdut, 

Că n'o să-mi mai vii niciodată. 
* 

Cu dragostea mea fără trup 

Şi fără de lumină, 

Ştiam că inima ţi-o rup 

Și mă simţiam de vină. 

Acum când toate s'au sfârșit, 

Rostindu-ţi al tău nume, 

Îmi pare rău că mam iubit 

Ca orişicare 'n lume. 


Maria Cunţan. 

Vieaţa unei mame credincioase. 


Anastasia Şaguna, mama mitropolitului Andreiu. 


VI. 


Deși atât de frumoase și mişcătoare, cu- 
vintele bunicului nu s'au învrednicit de răs- 
punsul mângăitor așteptat dela prea înaltele 
locuri. Ci peste câteva zile s'a dat poruncă 
în scris (3 Martie 1815), ca el să fie silit 
a-și da nepoţii să fie crescuți în legea ca- 
tolică. Porunca a mers la diregătoriile comi- 
tatului Borșod, dar acestea mau putut s'o 
ducă la îndeplinire, căci atât Anastasiu cât 
şi Mihail s'au împotrivit pe toate căile. 

Deaceea arhiepiscopul Fischer trimite în 
aceeaş lună (Martie 1815) palatinului o scri- 
soare, în care se plânge, că pe copiii con- 
vertitului Șaguna i-au ascuns mama și bu- 
nicul lor dinaintea preotului catolic din Miş- 
colț, căruia îi încredințaseră înaltele porunci, 
și i-au dus pe furiș la Pesta la neguțătorul 
ortodox Grabovsky. 

Acest Atanasie Grabovsky, unchiul Anas- 
tasiei, eră om cu stare bună: neguţător fruntaş 
cu legături întinse, având însă mare atragere 
pentru toate trebile bisericești, școlare și 
culturale, din care motiv a fost distins de 
cătră împăratul, în semn de recunoștință, cu 
titlul: „nobil de Apadia“. El dădeă multe 
ajutoare la toţi cei doritori de învăţătură și 
înaintare. Deaceea eră numit „patronul Ro- 
mânilor“ şi învățătorul Ştefan Popovici îl 
laudă (la 1824) pentru dărnicia și zelul său 
binecuvântat, zicându-i: 

„Unde pentru neam se cere 
Lucrezi fără întârziere“.!) 


1) În acelaş an, 1824, tipărind preotul român loan 
Teodorovici din Pesta o „istorie universală“, o 
dedică „de bun ghen născutului Domn Athanasie 
Grabovski, Domnului de și în Apadia, la mărita 
deputaţie care administrează fundușurile Școalelor na- 
tionale în Crăimea Ungariei, de legea Răsăritului ne- 
unită, dela locul cel mai înalt, alesului Condeputat“. 
În prefața acestei cărți spune harnicul și însufleţitul 
preot, cât a muncit el pentru cei „iubitori de ştiinţă 
şi de cultura naţională“ și adresează lui A. Gra- 
bovski următoarele cuvinte: „Voind eu această carte 
pentru iubitul ghen al nostru românesc prea 
folositoare, să o trimit în mijlocul publicumului, cui o 
puteam mai cu cuviinţă închină, decât Domniei Tale 


(Urmare.) 

Căutând Anastasia cu copilaşii săi adăpost 
la el, lui Grabovsky i s'a făcut milă de ea, 
ca de o nepoată, care eră în acelaș timp 
mamă îngrijorată de soarta și sufletul co- 
piilor săi. A primit-o deci cu milă și a 
ocrotit-o cu dragoste creștinească. Aici a 
venit Anastasia cu copiii în Martie 1815. 

Astfel diregătoriile din Mișcolţ nu putură 
duce la îndeplinire porunca de a luă copiii 
Anastasiei cu sila, ci se mulțămiră cu o de- 
claraţie din partea bunicului Mihail, care 
spuneă, că nu poate să aducă copiii din Pesta, 
ci dacă e vorba, ca ei să fie cu orice preţ 
crescuţi în religia catolică, aceasta se poate 
întâmplă și în Pesta, unde sunt preoți și școale 
catolice. Dupăce a sosit această declaraţie 
la sfatul ţerii (consiliul locțiitor), se indrumă 
(în 30 lanuarie 1816) consiliul oraşului Pesta, 
să cerceteze, care e starea adevărată a lu- 
crurilor. De aci se exmite senatorul loan 
Borâros, care împreună cu preotul și abatele 
catolic Pfingstel săvârșesc cercetarea la casa 
lui Grabovsky. Rezultatul acestei cercetări îl 
comunică consiliul în 24 lunie 1816 palati- 
nului, constatând, că copii se află în Pesta, 
unde au petrecut cu totul vreo 5 luni dezile, 
căci în două rânduri au mai fost în Mișcolţ, 
și odată în Viena, că ei cercetează școala 
grecească şi biserica „greco-valahă“, deci 
cresc în religia ortodoxă, în care s'au născut 


de bun ghen născute Domnule, carele la mai 
multe ocazii, precum Românilor drept părtini- 
toriu, aşa şi Literaturii Româneşti Patron 
a fi te-ai arătat? Deci rogu-te cu cuviință, ca să 
primeşti acest semn mic al cunoaşterii şi al mulţămirii 
mele cu acea vrere, cu care eu îl inchin, și pre Dum- 
nezeu pentru buna stare a Domniei Tale şi a toată 
familiei cu inimă fierbinte rugând, rămân al Domniei 
Tale sufletesc păstoriu loan Teodorovici, paroh 
(în Pesta, 1 lanuarie 1824)“. Titlul complet al acestei 
cărţi e: „Istoria universală sau a toată lumea 
după întocmirea D. Pavel Kengelaţ, Arhimandritul Mă- 
năstirii Sftului Georgie în Bănat, acum întâia oară pe 
limba Românească prefăcută şi aşezată de loan Teo- 
dorovici, la Besereca greco-Românească din Pesta 
Paroh şi al cinstitelor Konsistorii din Buda şi Verşeţ 
Assessor. Partea I. Historia Universalis Pars I. La 
Buda, cu tipariul Krăeștei Universitate din Pesta. 1824“. 

Și de care tatăl lor numai înainte cu 2 ani 
sa desfăcut, îmbrăţișând-o pe cea romano- 
catolică. Dar mama copiilor împreună cu 
toate rudeniile ei se roagă, să fie lăsaţi copiii 
în grija lor, să înveţe religia, în care s'au 
născut, până când se va luă în afacerea 
aceasta o hotărîre definitivă din partea îm- 
păratului. 

Încă înainte de această cercetare Anastasia 
se adresase și ea cu o rugare cătră consiliul 
orășenesc din Pesta (24 Martie 1816), în care 
lămuriă adevărata stare a lucrului spunând, 
că dacă ea a venit cu copiii săi la Pesta, 
aceasta n'a făcut-o nicidecum cu intenţia de 
a eludă „poruncile prea înalte“ („altissima 
jussa“) ci numai în convingerea, că creșterea 
copiilor ei pe ea o priveşte mai deaproape 
ca pe o mamă („has proles me, matrem pro- 
_xime respicere“) şi că aici are rudenii de 
sânge, de ajutorul cărora se pot bucură co- 
pilașii ei în așa măsură, încât stăruința arhi- 
episcopului catolic se poate socoti ca fiind 
cu totul de prisos („ut adeo merito superflua 
censeri debeat harum prolium Suae Excel- 
lentiae D-no Archi Episcopo Agriensi insti- 
tuenda resignatio“). Deaceea cu toată sin- 
ceritatea declară, că copiii ei n'au cercetat 
până acum în Pesta biserica și școala ca- 
tolică, nici n'au fost crescuți după principiile 
religiei catolice. Dar cutează a nădăidui, că 
pentru această faptă cu tot dreptul va do- 
bândi iertare, căci ea, ca o mamă, s'a simţit 
în mod firesc obligată a încercă toate mij- 
loacele iertate pentru a asigură perseveranța 
copiilor săi în religia, în care s'au născut și 
astfel a-i păstră lângă sine („cum memet 
naturaliter obligatam esse crederem, nihil 
liciti intentatum relinquere, quo mearum 
prolium in ea, qua natae sunt, Religione per- 
severantiam, sic que harum apud me veluti 
matrem retentionem firmare possim“). Deaceea 
s'a hotărît a merge dimpreună cu copiii la 
Maiestatea Sa preaslăvită spre a îngenunchiă 
înaintea Lui şi a-i așterne rugămintea, ca 
ceeace nu permite asprimea legii, să-i per- 
mită îndurarea Lui de principe („ut quod 
rigor Legis vetat, Clementia Principis con- 
cederet“). Dar fiindcă sosirea Maiestăţii Sale 
sa amânat peste aşteptare, nu este vina ei, 
dacă neputându-și duce la îndeplinire această 


intenție de mamă, nici copiii ei n'au putut fi 
instruiți până acum în principiile religiei 
romano-catolice. Și acum nu așteaptă nimic 
mai cu dor decât ca îndată ce va află despre 
sosirea Maiestăţii Sale la Viena, fără amânare 
să meargă acolo spre a încercă și cel din 
urmă miiloc.!) Dacă cea mai umilită a sa 
rugare nu Sar puteă împărtăşi de mila re- 
gească, atunci se declară învoită, ca copiii 
ei să cerceteze școala și biserica romano- 
catolică și să fie instruiți în principiile acestei 
religii, dar să rămână sub grija ei de mamă 
(„sub materna sollicitudine constitutae“). Căci 
copiii aceștia în afară de educaţia religioasă 
mai au lipsă și de alte lucruri, așa în rândul 
întâiu de educaţia fizică, pe care mai cu seamă 
iubirea de mamă le-o poate da înainte de 
toate, doar aceasta nu se poate aşteptă în 
asemenea măsură dela nici un istitut de edu- 
cație, oricât ar fi de bun. A smulge copiii 
dela sânul ei de mamă, câtă vreme lucrul 
acesta nu e absolut necesar, ar fi atât de 
grozav, încât ea ca o mamă îngrijorată de 
copii săi, și care de altfel n'are în lume altă 
mângăiere decât pe acești copii, ar trebui 
să se prăpădească sub povara acestei ne- 
norociri („e sinu enim matris proles avellere, 
dum id spectata religionaria institutione ne- 
cessarium non est, adeo acerbum foret, ut 
prolium sollicita mater, omnibus alioquin or- 
bata solatiis sola prolium consolatione relicta, 
hisce calamitatibus merito succumbere de- 
beam“...) 

Nădăjduește, că i se va da voie să facă și 
această ultimă încercare, căci ca unei mame 
care în această convorbire personală cu Ma- 
jestatea Sa își află unicul și cel din urmă 
remediu, trebuie să-i fie iertat a-și luă re- 
fugiul la cea mai înaltă căpetenie a terii. 
Pentru aceasta o va scuzà declarația, că după 
această ultimă încercare se va supune ne- 
amânat poruncilor date în afacerea copiilor 
săi.) (Semnată: cea mai umilită sluinică: 
Anastasia Șaguna). 


1) „Et nunc nihil avidius exspecto, quam ut, ubi 
Suam Majestatem Sacratissimam Viennam pertigisse 
comperero, incunctater horsum proficiscar, ultimum 
tentatura remedium“. 

3) Pesth, 24-a Martii 1816; humiliima ancilla 
Anastasia Saguna nata Mutsu. 

În timpul acestor lupte frumoase, pe cari 
le purtă Anastasia cu atâta eroism pentru 
mântuirea copiilor săi, Naum cel scăpătat 
atât în privința situației materiale, cât și a 
religiei străbune nu se mai interesă de fa- 
milia sa. El intrase la miliţie, părăsindu-și 
soția și copiii și ne mai interesându-se de 
soartea lor. 

Dar Anastasia, rămasă acum văduvă, se 
vede, că eră o femeie plină de energie și vir- 
tute creștinească, pe care nici cele mai înalte 
porunci nu o putură înduplecă a se deslipi 
de copilașii săi iubiți. Prin stăruința ei ad- 
mirabilă și cu ajutorul rudeniilor miloase și 
iubitoare, izbuti a se împotrivi la început 
unor porunci atât de neumane. lar când nu 
sa mai putut nici de cum împotrivi a fost 
totuş atât de iscusită și înțeleaptă, ca prin 
binefăcătoarea sa influență de mamă să poată 
zădărnici toate planurile şi uneltirile păcă- 
toase ale unor infatigabili vânători de su- 
flete. 

Anastasia a şi călătorit în lunie 1816 la 
Viena, ca să vorbească cu împăratul în afa- 
cerea copiilor săi. Dar încercarea ei de a se 
prezentă în audiență privată la împăratul a 
rămas fără rezultat. 

Rugămintea ei nu puteă să obțină rezul- 
tatul dorit, fiindcă sfetnicii împăratului îi 
stăteau împotrivă. Astfel din sfatul țerii s'a 
trimis Maiestăţii Sale (în 23 lulie 1816) în 
afacerea aceasta un raport accentuându-se, 
că împrejurimea, în care trăiesc cei trei copii 
nu e potrivită pentru înrădăcinarea princi- 
piilor catolice în sufletele lor tinere, și că 
din întreagă purtarea Anastasiei se vede, 
că ea stăruește cu tot dinadinsul, ca copiii 
ei să rămână în religia, în care s'au născut. 
Pe de altă parte acești sfetnici înalţi și în- 
țelepți temându-se, că chiar dacă li sar da 
acestor copii acum educaţie catolică, unelti- 
rile de mai târziu ale mamei și bunicului 
lor ar puteă să zădărnicească această edu- 
cație, roagă cu supunere pe Maiestatea Sa, 
ca respingând cererea Anastasiei, să bine- 
voească a porunci ca cei 3 copii să fie daţi 
arhiepiscopului romano-catolic din Agria spre 
educaţie și îngrijire pastorală („hinc ne Be- 
nignae Resolutionis Regiae effectus per ul- 

teriores avi et matris prolium techuas irritus 
reddatur, idem hoc regium Locumtenentiale 
Consilium Majestatem Vestram Sacratissi- 
mam demisse exorat, ut, quoad effectum B. Re- 
solutionis R. procedi possit, recurrente matre 
a petito suo remota, proles hac petenti Archi- 
Episcopo Agriensi pro Institutione et pasto- 
rali cura consignando benigne disponantur“). 

În urma acestor informații și insistențe 
deosebite, emanate chiar din sfatul țerii, s'a 
dat din Viena (în 30 August 1816) un nou 
ordin, prin care Anastasia e provocată a-și 
da copiii numai decât în grija arhiepiscopului 
Fischer, ca să fie crescuţi de acesta în cre- 
dinţa romano-catolică. 

Ce să facă acum biata femeie? Sufletul ei 
de mamă iubitoare și creștină virtuoasă s'a 
cutremurat de gândul, că ar fi cu putinţă, 
să i se smulgă cele trei odrasle cu forța 
dela sânul ei de mamă și să se pomenească 
dintr'odată lipsită de copilașii, cari erau sin- 
gura mângăiere a văduviei sale. Ca un jun- 
ghiu al morţii a străbătut prin inima ei 
gândul acesta îngrozitor. . 

Primejdia eră acum mare și aproape in- 
evitabilă. Anastasia se hotărește totuș a mai 
face o încercare. Dacă nu poate înlătură cu 
desăvârșire pericolul, ce amenință cu sfă- 
șiere inima ei de mamă duioasă, cel puțin 
să-l micșoreze! 

În 13 Septemvrie 1816 înaintează cătră 
palatinul terii o nouă rugăminte, în care 
prin cuvinte simple, dar mișcătoare declară, 
că se va supune ordinului prea înalt și va 
plecă cu copiii la Mișcolţ, numai să nu fie 
despărțită de dânșii („modo caedem-sc. 
proles-maternae curae, vigilantiaeac 
sollicitudini subsint“). — Spune, că 
dânsa ca o femeie necunoscătoare a legilor, 
dar mamă iubitoare a copiilor săi („infras- 
cripta, iurium ignota, prolium amans mater“) 


şi-a pus toată stăruința și a încercat toate 


mijloacele, ca să-și salveze copiii pentru re- 
ligia, în care s'au născut. Dar acum după ce 
crede, că toate stăruințele și încercările ei 
au rămas zadarnice, iubirea de mamă o în- 
deamnă să se învoească la orice, numai să 
poată rămâneă lângă copiii săi căci altfel 
ar muri de durerea, ce i-ar cauza-o înstră- 


inarea lor. („Maternus amor cunctis postu- 
x 

latis subscribet, modo retentionem prolium 
consolidet, ne secus, si -easdem resignare 
cogerer, ad desperationem conjiciar, mor- 
temque obeam funestissimam orbata pro- 
libus, materna sollicitudine egentibus). Se 
mângăie, că palatinul va fi atât de bun și 
milostiv, să înțeleagă durerea ei, căci copiii 
nu pot există fără mama lor și să-i încu- 
viințeze această rugăminte, aplicând mijloace 
mai blânde şi respingând pe cele aspre, Cari 
nu sunt nici în conglăsuire cu legea, nici 
cu simțul omenesc, nici cu dreptul natural 
(„quum media duriora, praexistentibus ad 
consequendum finem lenioribus, rejicit, nec 
rigori legis convenientia, nec a humanitate 
probata, jure naturali amoris materni res- 
pectu domnata, quod matris existentiam pro- 
lium praesentia requirat...“) 

Tot atunci au dat şi rudeniile Anastasiei, 
Gheorghe şi Naum Muciu o declarație de 
felul acesta, în care promit, că nu vor mai 
cercă să împiedece educația, ce eră acum 
definitiv hotărît a se da acestor copii în 
religia romano-catolică. Ei se obligă totodată 
că vor ajutà pe Anastasia cu bani, ca să 
poată îngriji însași de hrana copiilor săi, dar 
pretind, ca copii să nu fie duși la Agria, ci 
se rămână deocamdată în Pesta. 

Sfatul ţerii (consiliul locoţiitor) hotărește 
însă (în 17 Sept. 1816) ca ei să nu rămână 
în Pesta, ci să meargă la Mișcolț sub grija 
preotului local și sub controla arhiepisco- 
pului romano-catolic din Agria, dar mama 
lor să aibă dreptul a îngriji acasă de hrana 
și trebuințele lor („non quidem Pestini, sed 
Miskolczini sub cura localis sacerdotii et 
vigilantia  arhiepiscopali catholice qui- 
dem omnino educandae, at sub ma- 
tris domesticaalimentatione etpro- 
visione relinqui valeant.“) 

Copiii ajung deci toți trei în mrejile ca- 
tolicismului cuceritor, după cum erà planul 
arhiepiscopului Fischer, și cum va fi fost, 
în niște clipe de sărăcie și slăbiciune, in- 
tenția tatălui lor, a nefericitului Naum. 

Dar Anastasia, ca o mamă înțeleaptă și 
eroică a știut să exercite asupra educației 
copiilor săi, — fiind împreună cu dânșii — 
o influență statornică și cu mult mai hotă- 
rîtoare, decât s'o fi putut alteră rezultatul 

oricăror sforțări și măestrii pedagogice a 
catolicilor, recunoscuți de altfel ca foarte 
iscusiți în materie de proselitism religios. 
Mitropolitul Şaguna își aduceă și la bătrânețe 
cu drag și recunoștință aminte, cum în co- 
pilărie, pe vremea când umblă el la școala 
catolicilor din Mișcolţ, mamă-sa îl învăță 
acasă învăţăturile sfintei noastre biserici stră- 
moșești, și cum îl trimiteă Dumineca și în 
zile de sărbători mai mari cu prescuri la 
biserica românească, pentru ridicarea căreia 
au ostenit și au jertfit amândoi bunicii lui și 
Evreta Şaguna și Mihail Muciu. 

Așadară spiritul de jertfire pentru biserică 
și neam, care aveă să-și ajungă culmea în 
epocala activitate bisericească și națională- 
politică a mitropolitului Șaguna, eră adânc 
înrădăcinat în tradiția familiară. Numai Naum 
a rătăcit dela calea cea bună și plină de 
virtute a înaintaşilor. 

Este cu atâta mai mare meritul Anastasiei, 
că între împrejurări atât de grele și nepriel- 
nice a ştiut să-și apere copiii de a cădeă 
în păcatul tatălui lor și a știut sădi în su- 
fletele lor tinere, cu un rezultat atât de stră- 
lucit, credința şi virtutea strămoșilor! 


VIII. 


Rezultatele bune ale educaţiei religoase, 
de care a știut Anastasia să facă părtași pe 
copiii săi, wau întârziat a se anunță la vreme. 
După ce a îndeplinit băiatul cel mai mare 
vârsta legală de 18 ani, s'a anunţat, că dânsul 
nu vrea să mai rămână credincios al bise- 
ricei romano-catolice, ci se întoarce la credința 
lui strămoșească, la cea greco-orientală. 

În această afacere s'a exmis o comisiune 
care să cerceteze, ce motive îndeamnă pe 
tânărul Evreta a părăsi religia catolică. ori 
nu cumva îl seduce la acest pas cineva dintre 
credincioșii bisericii greco-orientale. În ra- 
portul său înaintat (la 29 Decemvrie 1821) 
cătră palatinul țerii comisia constată, că 
Evreta n'are nici un motiv special de a pă-: 
răsi credinţa catolică, ci rămâne în religia 
mamei sale, în care s'a născut, s'a botezat 
și a fost instruit; la aceasta îl îndeamnă 
mai ales amintirea binefacerilor 
mamei sale, cum și împrejurarea, că nu 
vrea să se lase ademenit a mărturisi credința 

catolică; spre credința bisericii răsăritene 
nu l-a sedus nimenea, ci numai propria con- 
vingere îl îndeamnă s'o prețuească pe aceasta 
în inima sa mai mult („perdemisse referi- 
mus adolescentem nullo speciali motivo a 
Catholica Fide avocari, verum Religionem 
matris, în qua natus, baptizatus et institutus 
estreflexione etiam maternorum Be- 
neficiorum amplecti et ideo professio- 
nem fidei catolicae se elicere nolle; ad am- 
plectendam Religionem orientalis Ecclesiae 
per neminem allectum esse, verum propria 
convictione orientalem Religionem 
praeligere in animo constituisse“). 

Într'o hârtie, scrisă ungurește (12 lan. 1822) 
Şi adresată palatinului, Evreta declară din 


oktatás után korántsem érzek hajlandóságot 
római katholika hit általmenetelére“). Speră, 
că în viitor va fi cruțat de orice siluire în 
privința convingerilor sale religioase, şi cere 
protecția palatinului, ca să poată rămâneă 
și pe mai departe în credința sa strămo- 
şească. 

În timpul acesta Evreta eră aplicat la ne- 
guțătorul sârb Dumitru Diamandy din Buda. 
Diregătoriile au mai cercat ele să-l sucească 
și să-l încurce. Dar văzând, că nu mai e 
nici un chip de a-l abate dela hotărîrea sa, 
sfatul terii întrun raport cătră domnitor îşi 
exprimă părerea, că ar fi bine să i se dea 
lui Evreta libertatea exerciţiului religionar 
(„eidem Liberum Religionis Exercitium Cle- 


nou, că vrea să rămână în religia, în care menter adplacidandum esse demisse 

s'a născut, căci deşi a fost împărtășit de in- censeat“) — Ceeace sa și întâmplat în 

strucție catolică, nu simte nici o înclinație 26 Aprilie 1822 (Nr. 5486). 

pentru această religie („most is a katholika (Va urmă). Dr. |. Lupaș. 
==] 


Într'un album. 


Pe când dormiai, fără să știi, 
În leagăn de mătasă, 

Trei ursitoare au venit 

Și au intrat în casă. 


Mirate ele te-au privit 

Și una zise: „Oare 

Mă 'nşeală ochii? Ce văd eu 
| Copilă e sau floare?“ 


Au râs atânci cu glas de-argint 
Surorile ei zine 

Și ți-au menit, în calea ta, 

Să sameni numai bine. 


Din părul ei bălaiu, încet, 
Desprinse cea mai mare 
Și puse în mânuța ta 

O albă, mândră floare. 


Şi-a zis: „Când fata va "flori 
Şi mare o să crească, 

Cu mâna ei pe pânză flori 
Să știe să vrăjească!“ 


A doua se apleacă lin 
Și m liniștea cea sfântă 
A visului nevinovat 

O doină dulce-ți cântă. 


Și zice-apoi: „Ca doina mea 
Şi sufletul să-ți fie, 

Oriunde mergi, ființa ta 
S'aducă armonie!“ 


A treia stă și se gândiă 
Sărmana, cea mai mică; 

Ce să-ți dorească mai frumos... 
Nu ştie ce să zică... 


Deodată te sărută blând 

Şi-a treia ursitoare: 

„O dalbă floare te-am crezut, 
Să fii și lumii floare!“ 


I. Borcia. 


== 

Prea sus!... 


De sub coastă prinde să adie un vântuleţ sulfină bârzoie ascuţit cicoara. Un gărgăune 
răcoros. lerburile zâmbesc și încep să se umblă din floare în floare, gonește câteva 


LA a INN de 


Vlaicu sboară intâia oară. 


albine de pe un boboc de 
nalbă, apoi sboară pe o rochiță 
a rândunicii. Floarea plăpândă 
se desprinde din coadă și cad 
amândoi jos. Gărgăunele sbâr- 
nâie necăjit, se dă de-a berbe- 
leaca de câteva ori și sboară 
peste grâu, bâzâind gros. Ro- 
chița rândunicii își tremură 
niţel floarea, apoi se lipește 
pe bulgărul ars de soare... O 
lăcustă, mai verde ca brotă- 
celul, suie încet pe o cracă 
de umbra iepurelui; întinde 
piciorușele de dinainte, culege 
ceva de pe foaie, aduce la 
gură, apoi iar pornește pe pai 
în sus. Când ajunse lăcusta 
în vârf, se îndoi crăchița și 


legene în boarea lenevoasă. Din albastrul atinse firul de grâu de alături. O gărgăriță 
senin se cerne o puzderie de beteală. De- tocmai își ștergeă botuţul, cât vârful acului, 


po 


N 


Plutire mlădioasă în văzduh. 


~ 


E 


alunecă și căzù cu fața în sus... 
S'a căznit mult până să se 
întoarcă. Furnica de sub sul- 
fină cum auzi fâșâitul se as- 
cunse după bobul de grâu și 
trase cu urechea... Târziu a 
apucat grăuntele cu gura și-l 
târăște printre bulgări, — vine 
când bobul peste ea, când ea 
peste bob... 

Crește murmurul, glasurile 
se înmulțesc și cântecele se în- 
trec. Pitpalacului nu-i mai tace 
gura sub pologul de grâu. Ră- 
sună glasul peste tot câmpul, îl 
îngână crângul din coastă, iar 
cântărețul și mai mult își chiamă 
numele. Din înălțimi toarce un 
glas plăpând și dulce... Se 


asupra câmpului se încheagă un murmur și coboară cântecul și o geană taie albastrul 


un tremurat de glasuri se revarsă peste la- limpede... 


Ciocârlia căzu gâfâind în grâu. 


nurile verzi... Pitpalacul curmă cântecul. 
„„„Sub foaia de lipan ţârâie lung și ră- — Da ce sufli așa!... Ai ostenit?!... 
sucit ca un șurub greerul; pe un luger de Eu cânt de as’ noapte. 

— Tu ai stat aici, dar eu m'am înălțat 
atât de sus!.., 

— Dar cin' te-a pus, — îi ia vorba pit- 
palacul; de ce nu stai jos să cânți la umbra 
porumbarului !... E răcoare, nici nu te os- 
teneşti atât, ș'apoi nu ţi-e teamă 
de cei răi... 

Ciocârlia, după ce mai ră- 
suflă puțin, ridică ochii în sus! 

-- Da’ e atât de frumos a- 
colo!... De ce nu te 'nalți și 
tu odată ?!... 

Pitpalacul după o tăcere: 

— Dacă îmi place aici... 
Mă trezește din somn aburul 
dimineţii și când se revarsă 
zorile eu dau drumul glasului 
și cânt... cânt până deștept 
secerătorii adormiţi la adă- 
postul clăii; eu trezesc pe toți 
cântăreții câmpului. Când vin 
căldurile nimiezului, eu mă li- 
pesc de pământul răcoros, și 
tot cânt. 

Ciocârlia ascultă. Pitpalacul după ce își 
mai ciuguli fulgii: 

— Pe seară când se răco- 
rește și se iau la întrecere 
secerătorii, eu îi mint în grâu 
şi până la capătul postăței tot 
mă gonesc din urmă fetele și 
flăcăii. Sfârâie secerile în po- 
loage, iar eu le îngân cu cân- 
tecul... 

Ciocârlia săltă capul. 

— Şi nu ți se urește toată i 
ziulica, în buruieni?! Nu te ss, 
'măbușe mirosul de mucegăi?! j 

— Nu prietenă, — zâmbi pit- 


palacul. 
— Ai trup voinic, — urmă 
ciocârlia, — pene frumoase și 


ce bine îți stă părăluța și nea- 
gră de sub gușă. Ai puteă 
să fii mândru! Păcat, că n'ai 
încercat niciodată să te înalți!... Să te sui 
sus...! să vezi când se despică zâmbetul 
soarelui... Ce frumos se aude cântecul de 
acolo!... Aci în buruieni răsună spart, îl 
înăbușe pământul jilav... 


Ciocârlia lasă capul într'o parte și între- 
deschide ochii în puzderia de scântei ce se 
cerne din văzduh. 

— Să picure cântecul din cer par'că, să 
înlemnească cosașii pe răzor: să adoarmă de 


—— 


Întâiul sbor de lungime. 


dorul cântecului și să le fure gândul să-l 


ducă departe... departe... 


A 


La 200 metri înălțime. 


Pitpalacul a vârît ciocul între pene și 
ascultă dus... 

Ciocârlia ca un cântăreț îndrăgostit de 
glasu-i duios și de pletele-i galbene, își ro- 
tește încăodată ochii în zare. 

de cer,... să fii lângă soare... Tot, cât se ochii, dar prietena se 'nalță mereu. Se suie, 


vede să fie al tău. Să colinzi, să alergi; să 
sbori,... să sbori și să nu te mai saturi. Să 
te duci pe raza dulce și caldă a dimineţii, 
să-ți îndoi drumul cu ea; să te apropii până 
sub strașina ei și să simți cum te gâdilă 
plăpând sub aripă... Să laşi jos câmpul, 
pădurile, dealurile, văile; să te privească, 
până te-o pierde din ochi, toată lumea, firea 
întreagă să tresară de dor, iar tu ca un stă- 
pân, mereu să te 'nalți și mereu să cânți... 
Să lași norii în urmă, vânturile,... și să te 
sui,... să te sui... 

Ciocârlia desfăcu aripele, le fâlfâi ușor de 
câteva ori și se ridică de două palme. 

— Aide cu mine, dragă prietene... Încearcă 
odată... 

Pitpalacul scoase capul din fulgi. 

— La ce!... De ce să încerc! Nu sunt 
destul de bine și aici? Ce să caut să mă 
ridic acolo, unde nu știu dacă oi puteă să 
ajung! Cânt şi de aici; m'ascultă lumea cu 
drag... Așa am apucat. Nu mă 'nalț. Suie-te 
tu că ești învățată... Eu, rămân aici... 

Ciocârlia tot bătând din aripi se ridică 
încet. 

— Ne 'nălțăm împreună. N'o să-ți fie nici 
o frică, eşti cu mine. 

Pitpalacul ghemui mai mult capul între 
fulgi, 

— Nul... 

Ciocâriia se necăji de atâta încăpățânare 
a prietenului. 

— Stai cu nasul în pământ, cu furnicele 
și cu viermuşii. Fluturii că sunt un fleac și 
tot se 'nalță mai sus... 

Întinse aripele mai mult, le strânse iar 
şi ca un glonț se năpusti în văzduh... 

Se 'malță ciocârlia, se "nalță în rotocoale, 
rotocoale, și cântă. Se leagănă câmpul, se 
pleacă ierburile, iar glasul plăpând toarce 
mereu, se împletește cu razele soarelui și 
picură în inima întregei firi... Pitpalacul s'a 


se suie,... se mai zărește o negreală, sbă- 
tându-se aci într'o parte, aci într'alta,... un 
punct,... apoi nimic... Doar cântecul tot mai 
toarce, ca gămălia unui fus, care încă mai 
sbârnâie, dupăce a alunecat dintre degetele 
bătrânii... 

Pitpalacul lăsă capul în jos. Nu știu de 
ce, dar îl încinse o tristeţe. Acum îl cuprinse 
gândul de ce nu l-a făcut și pe el Dumnezeu 
Frumos e să sbori sus! Ce 
bine o fi acolo!... să fii lângă soare,... și 
să cânți,... Doamne!... Și-l încinse dorul 
pe pitpalac să se 'nalțe și el. 

Din slava cerului tot se mai aude picu-, 
rând: Cir,... ci, ci, ci, cir,... cir,... cir... ci, 
ci, ci, cir,... ci, ci... şi se subțiază glasul 
din ce în ce până se șterge în depărtare... 

Pitpalacul mai trase cu urechea, apoi în- 
tinse aripele în lături, le fâlfâi de câteva 
ori și sbură și el, cam pieziș. Nu se înălță 
cât un stat de om și căzii mai colo ca un 
pietroi... Tremură fulgii pe el și gâfâie cu 
ciocul căscat. 

Sa ghemuit trist, cu capul între pene... 

„„„Ceva negru tăie zarea și căzi în bu- 
ruieni. Parcă amuți totul. Nu se mai mișcă 
nimic. Pitpalacul tresări și scoase capul din 
fulgi. Înălță gâtul şi se uită printre buruieni 
— sub mănunchiul de drăgaică se zărește 
ceva negru. Pitpalacul merge câțiva pași, 
se oprește, ia seama, apoi iar pornește, tot 
sfios... 

Sări în sus și i se sbârliră fulgii... Cio- 
cârlia a înlemnit cu aripele întinse, și pe 
cioc tot îi mai mustește spumă. Au otrăvit-o 
vânturile de sus... Pitpalacul se uită lung 
la prietenă și îi dă ocol. Îi veni să zâm- 
bească într'o vreme, dar odată se cutremură 
și fugi în buruieni!... 

Când a vrut să-și ridice ochii în sus, l-a 
cuprins frica de ce-o fi acolo, — şi s'a lipit 
mai mult de pământ... 


Ion Chiru-Nanov. 

Dări de seamă. 


M. Sadoveanu, Povestiri de seară. Bucureşti, 1910. 
Editura „Minerva“. 1 vol. 80%. 250 p. Preţul: 2 Lei. 

Tânărul şi în materie literară priceputul meu prietin 
lon Duma, vorbind în această revistă despre cel din 
urmă volum al meu de impresii critice, mi-a găsit o 
vină deosebită în faptul, că de ani de zile am rămas 
străin faţă de scrierile lui Sadoveanu. Și s'ar putea 
ca prietinul meu să aibă dreptate. Criticul trebuie 
într'adevăr să inregistreze toate fenomenele mai de 
seamă din vieaţa literară și este ţinut mai ales să nu 
nesocotească energiile conducătoare. Și din punctul 
acesta de vedere, adecă al aşa numitei obiectivităţi, 
mă recunosc în realitate vinovat. 

Este însă altceva la mijloc. Critica nu poate fi re- 
dusă la rolul de mașină. În vieața noastră, a scriito- 
rilor, îşi au şi pasiunile rosturile lor, şi în tot ce facem 
și în tot ce scriem aceste pasiuni se resfrâng pe ne- 
vrute. Între oameni de temperament firele se împreună 
și se distramă, după capriciul intereselor și al împre- 
jurărilor, şi trebuie să fii dascăl rece și șters, pentru 
a puteă stărui în obiectivitate. Odată înstrăinat de un 
suflet, este omeneşte cu neputinţă să-l mai priveşti 
cu calmul omului de ştiinţă. Şi tăcerea, în aceste cazuri, 
este singura atitudine corectă. 

Dar vremea trece, ne schimbă şi ne aduce de sine 
la sentimente mai echitabile şi la simţul datoriei. 
lată-ne iarăș în faţa unui nou volum al lui Sadoveanu. 
Şi ca într'o clipă de concentrare trece acum pe din- 
naintea noastră toată personalitatea acestui scriitor, 
cuprinsă întrun lung şir de volume. F o muncă uriaşă, 
pe care a săvârşit-o. E o vieaţă bogată, pe care a 
prins-o, cu măiestria limbii celei mai curate. Sunt 
orizonturi nouă, pe cari le deschide, prin comoara sa 
de tipuri şi de amintiri. Şi un nou mod de povestire 
se ivește în paginile sale, așa de deosebit de al altora, 
atât de blând şi de potolit în epizoduri mărunte şi 
atât de vitoros în culmile epice. În literatura noastră 
întreagă nici un prozator ma adus atâtea momente 
originale şi atâtea nouă puncte de orientare, ca acest 
scriitor. 

Nu avem însă intenţia a ne ocupă de data asta mai 
de-aproape cu întreaga operă a d-lui Sadoveanu, ci 
ne mulţumim a semnală „Povestirile de seara“. Este 
un volum, care poartă în sine aceeaş calitate de fas- 
cinant povestitor a d-lui Sadoveanu și surprinde prin 
aceeaș variaţie de subiecte, inșirate fără o deosebită 
legătură şi, desigur, fără a se menţine toate la acelaș 
nivel. 

În tipul lui Gheorghe Mutu din începutul volumului 
găsim un ţăran, admirabil ca duioşie şi desperare în 
faţa unei cumplite secete, care răpune vitele oamenilor 
din sat. Starea de mizerie a ţăranului şi țarina pustie, 
intimitatea Românului cu animalul său de casă, precum 
şi sentimentul de milă sunt perfect încadrate şi redau 
în mod plastic icoana de jale și de prăpăd. În „Omul 
singuratic“, — probabil cea mai bună bucată din acest 


volum, — ne desfăşoară nişte privelişti de iarnă, unice 
în literatura noastră, şi ne deşteaptă sentimentul de 
groază prin descrierea unei nopţi de Decemvrie şi a 
vitejiei unui pescar, care scapă pe un boier dela moarte 
sigură. În bucata „Un om pierdut“ își arată incă odată 
puterea de descriere epică din paginile răsboinice an- 
terioare, ne înfăţişează cu îndemânarea-i cunoscută 
învălmășeala, atacul şi toată grozăvia din focul extrem 
al luptei; ne lasă însă mai rece prin întorsătura prea 
utilitară, pe care o ia sfârşitul povestirii, când ofiţerul 
Călin moare vitejeşte, ca „să pregătească Mariei 
pensia unui oștean mort cu cinste“... 

O categorie specială a prezentelor schițe se alcă- 
tueşte din epizoduri sociale felurite, fie de natură 
politică, fie administrativă. Întruna ne arată gratitu- 
dinea ţăranului român pentru binefăcătorul său Domn 
Alexandru Cuza, despre care moșneagul d-lui Sado- 
veanu ne ştie povesti tradiţii atât de duioase. Într'alta 
ne transpune în stările patriarhale ale administraţiei 
dela ţară şi ridiculisează, cu umor blajin, relaţiile dintre 
slujbașii inferiori. În alte schițe ne readuce în inti- 
mitatea întâmplărilor mărunte „dela balul clubului 
militar“. Şi toată furnicărimea asta, de vameșşi şi sub- 
prefecţi, şi toate peripeţiile aceste, cu o intrigă cu totul 
simplă, dau la un loc o lume aparte. Culoarea roman- 
tică din multele descrieri şi patosul liniștit în poves- 
tirea glumeaţă dau acestor subiecte, sărace uneori, 
cuvenita formă artistică. Numai arareori se simte o 
coborire prea mare a tonului popular, cum este în 
„Păţania unui cumătru“, cu furtul de claponi şi cu 
scena de adulter, care, în privinţa caracterului anec- 
dotic şi al discreţiunii, cu care e tratată, atinge umorul 
lui Creangă. 

Sunt însă în acest volum câteva bucăţi, prin cari e 
pe cale a se furișă în opera d-lui Sadoveanu un nou 
gen de proză, anume cel subiectiv, sau reflexiv. „Un 
duşman“ și „Un păgân“ ies cu totul din cadrul prozei 
povestitoare de până aci şi arată tendința nouă a 
autorului de a analiză stări sufletești şi glasul con- 
ştiinţei. Boierul ăsta bătrân, iubitor de vieaţă și de 
artă, care face teorii asupra felului său de a îi şi 
idealizează principiul individualismului, poate să fie 
luat drept un început la o nouă ramură de activitate 
pentru complexul talent al acestui autor. E o proză 
învățată aceasta, unde se cunosc influenţele culturii 
străine și nimic nu ne face să credem că d-l Sado- 
veanu mar reuși şi în această direcţie. 

Cum orice pagină a d-lui Sadoveanu prezintă interes 
pentru cetitori, neapărat că și cele din „Povestiri de 
seară“ se înşiră cu vrednicie printre creaţiunile de 
până acum ale autorului. Firește, fără să le scadă din 
merit și fără să le întreacă valoarea. 

& 

Traian Demetrescu, Jntim. Poeme în proză. 
Nuvele. 1 vol. 8° mic, 112 p. (Numărul din urmă al 
„Bibliotecii pentru toţi“). 

Faptul că operele, atât de modeste ca valoare ar- 
tistică, ale regretatului Traian Demetrescu continuă 
să apară in edițiuni nouă, probează un grad oarecare 
de popularitate. Se pare că mai este o seamă de ce- 
titori, îndeosebi în generaţia tânără, care are un cult 
adevărat pentru proza lirică a acestui visător nau- 
fragiat. 

Opera lui Demetrescu, în marea ei parte rămasă 
fragmentară şi improvizată, aparţine acelei literaturi 
sentimentale posteminesciane, în care d-l Vlahuţă a 
atins apogeul. În ea se reflectează o epocă simpatică 
de tranziţie a literaturei noastre, cu multe impresii 
şi reflexiuni filozofice și cu o vădită tendință spre 
rafinarea stilului. Forma de scrisori, de amintiri sau 
memorii, imbibate de un subiectivism saturat, este 
cea mai îndrăgită de aceşti scriitori. Şi lectura stră- 
ină, în frunte cu „Eloisa“ lui Rousseau, cu „Werther“ 
şi cu Shopenhauer lasă oarecari urme vizibile printre 
rândurile lor. 

Când acest volum a apărut mai întâiu, d-l Vlahuţă 
l-a numit într'o scrisoare „Simfonia unui suflet bun“. 
Și întradevăr e o simfonie întreagă în acordurile 
aceste, moi şi duioase, ale sufletului lui Traian De- 
metrescu. Sunt pagini intime de sensaţiuni și cuge- 
tări, ale unui om izolat in natură, juvenil şi naiv 
uneori, cuminte şi adânc altădată, dar pururea curat 
şi cucernic şi interesant pentru psiholog. 

Descoperim în acest volum înainte de toate câteva 
serioase calități de prozator, remarcate indeosebi în 
multele descrieri de priveliști din natură. Fire sen- 
sitivă, Demetrescu este un admirator romantic al na- 
turei şi cuvintele lui vibrează de extaz. Apele îi şop- 
tesc aiurări de ducă şi nostalgii de depărtări; vântul 
îi aduce miros de păduri şi visări de codru şi de sin- 
gurătăţi necunoscute; cerul îi zimbeşte cu „surisuri 
albastre“ şi florile — vai florile! — cu „tristeţa lor 
discretă și languroasă, ca niște ochi de femei, cari 
au plâns“ îi deşteaptă o întreagă filosofie melan- 
colică, pare că „aceste corpuri ar aveă un suflet...“ 

O mare parte din aceste pagini intime sunt con- 
sacrate unor continue auto-analize, cu reflexiuni pe- 
Simiste asupra nestatorniciei vieţii omenești. Aceste 
refiexiuni, patetice și declamate uneori, au aerul de 
a nu proveni totdeauna din firea evident maladivă a 
blândului nostru scriitor, ci mai cu seamă din lectu- 
turile sale. Jean Rameau, Lamartine, Goncourt, Scho- 
penhauer, Tasso şi Dante şi alţii sunt direct puși la 
contribuţie şi nu arareori îți zguduie credinţa în ori- 
ginalitatea sentimentalismului acestui autor. 

Cum Traian Demetrescu a trăit într'o epocă, în care 
ideile sociale erau la ordinea zilei în România şi, de 
nu ne înșelăm, a avut chiar atingere cu cercurile so- 
cialiste, eră foarte natural ca acele probleme sociale 
să se repercuteze și în puţinele lui scrieri. În acest 
volum sunt câteva schiţe, cari plâng de mila celor 
mici şi celor nedreptăţiți de soarte și iau apărarea 
sufletelor părăsite ale celor săraci. 

Pe de-a întregul o filosofie foarte omenească, dar 
foarte simplistă în volumașul acesta! Dar astăzi, când 
în literatura noastră sunt alte curente, când realismul 


a străbătut aşa de prielnic proza noastră, nu se 
pot trece cu vederea nici operele acestor naturi fi- 
rave, Este ceva în firea noastră, ce ne îndeamnă a fi 
vecinic îngăduitori şi buni cu autorii de proză sen- 
timentală. 

38 


G. Tutoveanu, Albastru. București, 1910. 125 p. 
8%. Editura autorului. Prețul: 1 Leu. 

Scriind, aiurea, o notiţă critică despre noul volum 
de versuri al d-lui „institutor-literat“ (așa-i zice o re- 
vistă!) G. Tutoveanu, mi-am permis, în treacăt, a-l 
socoti în categoria pleiadei de scriitori de versuri in- 
ofensivi. Și am înţeles sub această pleiadă acele tipuri 
șterse și incolore, cari se ivesc din belşug în orice 
epocă de tranziţie, când originalitatea tânjeşte şi când 
tot ce este fără vreo semnificaţie apare cu darul de a 
inşiră strofe de o penibilă exactitate. Aceste strofe, 
cu sonorităţile lor, cu subiectele lor învechite, cu ase- 
mănările banale întâlnite la alţii de o mie de ori până 
acum, te leagănă într'o continuă somnolenţă, fără tre- 
săriri şi fără să-ţi deştepte fantazia. Autorii lor apar, 
li-se inregistrează opera, dar cum nimic nu poate fi 
reţinut dintr'ânsa, se pune la o parte, ca o haină pur- 
tată. Şi cum Sar puteă altfel? În literatură e bine- 
venit oricine, când aduce cu sine o pagină nouă, o 
o firmă, un gând, o strofă măcar, prin cari ar dobândi 
măcar importanţa unei schintei trecătoare, dar când 
ne dau numai fârmituri din bogăţiile cunoscute, când 
tot rostul lor se reduce la forma reușită, indiferența 
noastră faţă de dânşii se explică. Ce-mi foloseşte mie, 
cetitorului, desăvârşirea formei, care astăzi nu mai 
constitue un merit, ci o datorie, când fondul sufletesc 
al scriitorului este şters şi fără relief? 

Cetiţi, ca pildă, volumul „Albastru“ de G. Tuto- 
veanu, institutor-literat și autor decorat cu bene- 
merenti. Este cea mai clasică ilustrație a adevărului 
susținut în rândurile mele. Este atât de modest şi de 
elementar şi atât de puţin nou în versurile sale; per- 
sonalitatea și simţirea lui proprie se ascund așa de 
deplin după aceea a altora, încât cetirea versurilor lui 
nu face nici un rău nimănui, nici nu respinge prin 
vreo brutalitate și nici nu atrage prin vreun motiv 
original. Tot ce-au scris alţii și au simţit înaintea sa, 
se găseşte în strofele sale într'o formă inferioară. Şi 
e atâta plictiseală și atâta sărbezime în cursul acestei 
lungi monotonii rimate! i 

Că n'ar fi poet și d-l Tutoveanu nu se poate zice. 
Noţiunea asta, vai, e așa de elastică! Astăzi toți, câţi 
își pun iscălitura sub o strofă drăgălașă, îşi asumă 
acest epitet decorativ. Și autorul nostru are şi el 
strofe curate, din domeniul inspiraţiilor mărunte, pas- 
tele bine zugrăvite după natură, asfințituri de soare 
și răsărituri de lună şi cântece de dor şi iubire, după 
tipicul lui Şerbănescu: 


Când mă priveşti îngândurată 
Că nu-ţi grăesc nici un cuvânt, 
Ascultă freamătul de frunze 
Vrăjit în cântece de vânt; 

Că 'ndrăgostirea-mi ne 'nţeleasă 
Ce-am vrut să-ţi spun de-atâtea-ori 
E ’n jalea săiciilor triste 

Și ?n glas de plopi tremurători. 


Nu-i aşa că sună? Dar jalea sălciilor triste şi tre- 
murarea plopilor cine wa cântat-o? Dar încă „amur- 
gul“? Ascultaţi: 

Pe zare, tot apusul 
E-un crâng de liliac, 
Amurgu ’n plopi suspină 
Și pasările tac. 


Din șes, incet, ca 'n şoaptă 
S'aude pân” în sat 

O doină dureroasă 

Cum nu s'a mai cântat. 


Spre cerul fără pată 
Vibrează trist şi clar 
Ca ruga unui preot 
Întrun imens altar. 


Prin suflet mi se cerne 
Tot farmecul ei sfânt... 
De sălcii e cântată, 

Ori singur eu o cânt? 


Nu, dragă poete, au cântat doina alţii, mai puţin 
fad și cu elemente mai originale de simţire şi ceeace 
redai d-ta nu sunt decât răsunete palide; lucruri reci 
şi combinate uşor, după modele învechite; vorbe şi 
clişee. Acum, ce e drept, Goethe, maestrul, ne spune, 
că este așa de vechiu cerul acela albastru, la care 
visează poeţii şi că nu e nimic nou sub soare, ce nu 
Sar fi scris vreodată, în vers sau in proză. Dar nu 
e mai puţin adevărat, că chiar și aceste lucruri vechi, 
când sunt interpretate de artişti mai de seamă, îşi 
dobândesc o pecete originală. Numai sufletele fără 
resonanţă proprie, numai talentele mărunte, fără pu- 
tere de invenţie, cari se bălăcesc vecinic în apele 
altora și sunt condamnate ca vicața lor întreagă s'o 
privească prin prisme străine, nu se pot ridică de- 
asupra mediocrităţii. 

Adversari hotăriţi a tot ce este de prisos, a tot ce 
e simplă umplătură, pentru a alcătui o bază subredă 
unor iluzii palide autorilor improvizaţi, ne declarăm 
şi contra minunilor albastre, atât de inocente de altfel, 


ale d-lui G. Tutoveanu. 
Il. Chendi. 


[=] 


Cronică. 


„Societatea pentru fond de teatru român“ în 
Reghin. (I1.) În numărul trecut am spus că adunarea 
generală a „Societăţii pentru fond de teatru român“ 
a fost una dintre cele mai frumoase din câte am 
văzut la noi. Nimbul de frumuseţă i l-au dat serbă- 
rile aranjate din acest prilej. Trebuie să mărturisesc 
că pe mine m'au atras la Reghin mai ales jocurile 
ţărăneşti. De când mă ocup cu cercetări etnografice, 
mă folosesc, după putinţă, de toate ocaziile ca să-mi 
completez cunoștințele și îmi dau silința să cunosc 
cât mai multe ţinuturi. La Reghin nu m'așteptam să 
văd lucruri mari, fiindcă îmi aduceam aminte din copi- 
lărie, când am cutrierat aceste regiuni, că nu e bogat 
în comori artistice. Deaceea, după banchetul plicti- 
sitor, la care un advocat confundă mereu altruismul 
cu poezia, am plecat cu puţine nădejdi spre parcul 
orașului, unde a avut loc serbarea poporală. Am şi 
găsit o învălmăşală de lume, care mişună în toate 
părțile, curioasă să vadă ceva. Dar nu vedeă nimic, 
fiindcă nu se stabilise nici o ordine, nici un program. 
Nu se îngrijise nimeni de o persoană, care să con- 
ducă serbarea poporală. Maiestrul Dima, când a văzut 
această babilonie, a renunţat să cânte cu corul și pe 
seama poporului. După multele ţipete ale aranjeritor 
improvizaţi, în sfârşit, au început să joace două gru- 
puri de ţărani. Dar după zece minute învălmășala 
erà la loc. Glasul de ordine al aranjerilor se pierdea 
în cântecele lăutarilor și în sunetul zurgalăilor. Vă- 


zând ţăranii că de s'or luă după domni, trebuie să 
mâie în Reghin până le va veni rândul să joace, fic- 
care sat si-a căutat repede câte-un loc, pe lângă pa- 
vilion, și au început să frământe pământul. Și a fost 
foarte bine așa. Publicul putea trece dela un grup la 
altul, admirând minunatele jocuri ţărăneşti. Au jucat 
țărani din vreo opt sate, dintre cari mi-am însemnat 
pe cei din: Potoc, Socol, Fărăgău, Hodac, Jabeniţa și 
Murăreni. Fără îndoeală că Potocenii au fost cei mai 
buni jucători, în frunte cu flăcăul Cornea. Aceştia au 
atras cei mai mulți privitori. Oamenii aceştia mărunți 
şi îndesaţi, cu feţele uscăţive şi privirea senină fă- 
ceau niște mişcări, cum mam mai văzut în vieaţa 
mea şi nici nu mi-am închipuit că țăranii noştri sunt 
în stare să execute cu atâta preciziune și eleganţă 
mișcări atât de complicate şi atât de repezi. Mai ales 
Potocenii făceau adevărate minuni şi in special pric- 
tinul Cornea, care timp de un ceas şi jumătate a fost 
mai mult în aer. M'a surprins şi furia de joc a acestor 
oameni. Jucau nebunește, fără întrerupere. Când cre- 
deai că nu mai pot, după o odihnă de 5—10 minute, 
incepeau din nou, şi timp de câte o jumătate de ceas 
iarăş storceau admiraţia publicului cu vioiciunea şi 
elasticitatea mișcărilor. Jucă întreaga lor fiinţă; în- 
treg trupul lor eră într'o neîncetată mlădiere. Dintre 
jocuri am însemnat următoarele: Pe botă, De-a 
sărita, De-a lunga, Rara, Mărunta, Crucea, 
Căluşereşte și Muta. Descrierea lor e cu nepu- 

tinţă. Numai fotografiarea lor cinematografică ar puteă 
redă frumuseţea şi sălbătăcia lor. Unele dintre jocuri, 
cum e Muta (din Potoc), cu pantomime, apoi Mă- 
runta (din Hodac), cu figuri ciudate, executate pe 
spate, cu trupul răzimat în mâni, trebuie să fie foarte 
vechi. Jocurile bărbăteşti se executau uniform, sub 
conducerea unui vătaf. Numai când se dădeă co- 
mandă: „na, amù odată pe coraje“, începeă fiecare să 
joace de capul lui, împrovizând figuri şi complicân- 
du-le pe cele știute. Când jucau „pe coraje“, flăcăii 
erau cuprinşi de-un adevărat delir. Fiecare căută să 
fie mai invențios şi mai meşter decât celalalt. — Am 
văzut şi câteva jocuri cu femei. Fetele erau cu capul 
gol, iar nevestele cu „hobot“ pe cap, pe deasupra 
căruia erau puse „bertiţele“ cu „brusturi“, nişte panglici 
cu ciucuri de horoampe. Nici portul nici chipul femeilor 
nu sunt frumoase. Trupurile lor sunt însă vânjoase 
ca și ale bărbaţilor. Jucau câte o învârtită vertijinoasă, 
pereche lângă pereche, de nu le mai zărei feţele. 
Credeai că sunt purtaţi de iele. În vârtejul furtunatic, 
catrințele fetelor sburau pe deasupra capetelor, do- 
borând pălăriile flăcăilor, şi desgolind pulpele pline 
ale femeilor ce se învârteau cu ochii închiși. În aceste 
jocuri de invârtită, flăcăii aveau vreme să mai facă 
şi nişte figuri suplimentare foarte grele. — Dintre ță- 
ranii cari au luat parte la aceste jocuri, numai cei 
din Murăreni aveau un tip şi o fire à parte. Urmașii 
grăniţerilor seamănă cu nişte șoimi de munte, iar 
femeile lor cu niște domniţe. Feţele lor mai senine, 
mai inteligente, trupul lor înalt şi drept, îmbrăcat în 
bondiţe lungi, impodobite cu flori, dovedeau că în 
trecut s'au bucurat de altă soartă. Când am ajuns 
la ei, jucau „Roata“ cu chiuituri în formă de comandă: 


Frunză verde hob și linte 
Du-te mândră mai "nainte 


sau 
Frunză verde şi una 


Du-te lele de aicea 
când fetele treceau la alt flăcău. lar când strigau: 


Frunză verde lemn sucit 
Zi țigane de "'nvârtit 


începeau o învârtită domoală, cu strâgături, dintre cari 
am însemnat următoarele: 


Nu te uită lele hăi 

Nu te uită ’n ochii mei, 

Ochii mei nu-s de oglindă 

Să te uiţi cât ești de mândră. 
+ 


Frunză verde viorele 

M'a cuprins un dor și jele 

Peste ciept şi peste șele 

După ochii mândrii mele 
* 


Tu muiere, tu muiere, 

Hai la cråşmă să bem bere (!); 
Ba la dracu, măi bărbate, 
Că ti-i 'mbătă și mi-i bate, 

apoi următoarele fragmente caracteristice pentru starea 
socială și frumuseţea lor: 


Strigă Domnu să dau dare 
Nu mă *'ntreabă că mam sare. 
* 

Că leacu uritului 
E ’n fundu pământului. 
* 
Fără găzduţă de rând 
Nici să cumpăr nici să vând. 


Cea dintâiu probabil e o reminiscență de pe vremea 
iobăgiei, destul de actuală de altfel și astăzi, iar cea 
din urmă caracterizează perfect situaţia economică a 
ţăranului nostru, care produce numai pentru trebuinţele 
lui, fără să cumpere şi fără să vândă. 

Unii dintre flăcăi aveau şi bote minunat încrestate, 
pe cari le întrebuinţează numai la jocurile căluşerești. 
Două dintre cele mai frumoase le-am cumpărat pentru 
„Muzeul Asociaţiei“. Flăcăii, deși le-am dat câte 2 cor. 
pe una, mi le-au dat cu multă părere de rău. Ziceau 
că cine ştie când le va mai face văcarul altele, şi cine 
ştie dacă va vreă să le facă tot aşa de frumoase. 
— „că-i cu toane şi el, Domnule, ca vremea“, — îmi 
spuneau feciorii. 

Din acest prilej vreau să atrag atenţiunea învăță- 
torilor din partea locului să nu mai înveţe pe flăcăi 
căluşerul Domnilor şi să nu-i mai sfătuească să-și 
vopsească frumoasele bote. Atât jocurile originale ţă- 
rănești cât şi botele așa cum le fac ei sunt mai fru- 
moase și mult mai preţioase. Dacă vreau să facă un 
lucru cu adevărat folositor să stărue pe lângă țărani 
să-şi păstreze toate obiceiurile bune şi frumoase, aşa 
cum le-au moștenit din moși, strămoşi. 

Cătră seară intre ţărani am auzit şi glasuri de ne- 
mulţumire. „Bine, Domnule, — îmi spuneă unul, — 
noi vam făcut plăcerea, da D-Voastră nu ne cinstiţi cu 
nimica, nici macar c'o vorbă bună?“ Pe feţele obosite 
ale ţăranilor şi în privirile lor înţepate am cetit in- 
dignarea că ei au fost aduși numai să fie de „co- 
medie“ Domnilor. Și în sufletul meu le-am dat drep- 
tate. Ba mam indignat şi eu când nu mai ştiu care 
învățător a adus un grup de călușeri până in piață 
şi l-a pus să joace, vezi Doamne, să se impună şi 
străinilor. Trebuie să ne desvăţăm de obiceiul de a 
întrebuință pe ţărani numai ca decor şi ca element 
de distracţie. Altfel pierdem încrederea și dragostea 
lor. O cuvântare frumoasă, o prelegere le-ar fi lăsat 
şi lor o amintire în suflet, că s'au întâlnit cu Domni 
de neamul lor in Reghin. 

Jocurile acestor țărani mi-au lăsat cea mai adâncă 
impresie. Mi-am simţit sufletul înviorat de nădejdi 
frumoase, mi s'a întărit din nou credința că un popor 
cu 0 asemenea țărănime plină de vieață e cu nepu- 
tinţă să nu cucerească un loc de frunte între popoa- 
rele conlocuitoare, cari până mai ieri alaltăieri l-au 
disprețuit şi l-au batjocorit. Îndrăznesc să spun că 
acești ţărani ar stoarce admiraţia lumii prin mişcă- 
rile lor, dacă s'ar găsi vreun impresar, care să-i ducă 
în orașele din Apus, căci nu cred că sunt multe po- 

poare în Europa, cari să aibă jocuri mai frumoase 
ca noi Românii. E 

La nimbul serbărilor din Reghin a contribuit mai 
mult corul maiestrului Dima. E cel mai desvâvşit cor pe 
care l-am auzit ia noi, care ar puteă cântă şi pe sce- 
nele din străinătate. În seara concertului figura sim- 
patică a maiestrului Dima eră înseninată de o bună 
dispoziţie. Dintre genele lui intredeschise străluciă lu- 
mina ochilor lui, astădată plini de tinereţă, cu cari stă- 
pâneă sufletele coriştilor. Cu bagheta lui fermecată 
scotea cele mai fine și precise nuanţe ale melodiilor, 
trezând în auditor fiorii adevăratei arte. Întreg pu- 
blicul ascultă cu pietate armoniile cântecelor frumoase, 
simțind că are în faţa lui pe cel mai ales preot al 
artei noastre muzicale. Sala se transformase întrun 
templu, în care sufletele fiinţelor întrunite se contopeau 
întrun imn frumos de închinare prin cântec. Ar fi de 
dorit să auzim în cât mai multe părţi coruri ca ale 
maiestrului Dima, fiindcă numai cu ajutorul lor se 
poate face o educaţie artistică serioasă. 

La concert au cântat şi bursierii „Societăţii pentru 
fond de teatru român“, d-nii Ionel Crișan şi Ștefan 
Mărcuș. Despre ei a mai fost vorbă în această re- 
vistă. De astădată remarc cu o deosebită bucurie că 
amândoi au cântat mult mai fidel cântecele poporale. 
Mai ales d-l Crișan a interpretat „Cântecul haiducesc“ 
de T. Brediceanu la perfecţie. Nu-mi pot închipui că 
se poate cântă mai cu simţ și mai bine acest cântec. 
Figurile simpatice ale cântăreților, pe lângă fiorurile 
artistice, au mai trezit în inimile plăpânde ale doam- 
nelor şi domnișoarelor și alte sentimente. Vedeam 
câte-o față îmbujorată, cum îi sorbiă din ochi și cum 
îi aplaudă când isprăveau. Câte fecioare frumoase nu 
se vor alintă în ceasurile de singurătate cu chipurile 
acestor cântâreţi pribegi! Și câţi ochi galeși nu-i vor 
urmări şi pe ei în drumul lor de apostoli ai doinei 
românești! E atâta poezie curată în această lume de 
visuri ale tinereţii. 

În a doua seară s'a jucat teatru sub conducerea și 
cu concursul d-lui Aurel P. Bănuţiu. S'a reprezentat 
„Jertfa“ de Miclescu, o piesă cu tendinţi naţionale, în 
care se luptă dragostea cu naționalismul și învinge, 
bineînţeles, acest din urmă. Pe mine nu m'a încălzit 
această piesă destul de ușurei şi de neverosimil con- 
struită. Dintre diletanţi s'a distins d-șoara Mărioara 
Dima în rolul greu al Tincii. Dicţiunea clară şi tem- 
peramentul d-șoarei Dima desigur i-ar asigură suc- 
cese frumoase, dacă sar dedică teatrului. Piesa a doua 
„Bucătăreasa“ e o comedie de situaţie, care a plăcut 
publicului. 

După teatru a urmat dans. Erà o învălmăşală de 
lume de nuteputeai mişcă. Am văzut câteva costume 
ţărăneşti. Cele din Giurgeu au fost cele mai frumoase. 
Multe erau imposibile. 

* 

Ar trebui să mai vorbesc de impresiile ce mi le-a 
lăsat Reghinul, ca oraș, şi societatea românească în- 
trunită în zilele de 28 şi 29 August întrânsul. Dacă 
aș fi sincer, — şi altfel nu pot să fiu, — ar trebui 


ai 


să spun pe lângă impresiile bune și pe cele rele; ar 
trebui să înşir multe lucruri neplăcute atât mie cât 
şi celor interesaţi. Deaceea mai bine renunţ la 
această parte a impresiilor mele. Sunt sigur că vor 
fi foarte puţini aceia, cari vor regretă că nu le-am 
așternut pe hârtie. 

Serbările din Reghin, aşa cu părţile lor de umbră 
şi de lumină, mi-au plăcut. Și voiu fi fericit dacă cele 
din viitor îmi vor plăceă şi mai mult. (T. Codru.) 

x 

„Asociaţia“ în Dej. După serbările din Reghin am 
făcut o excursie etnografică prin satele de munte ale 
Giurgeului, ce se inşiruie dealungul frontierii Moldovei. 
Acrul de brad mi-a întinerit toată ființa. Par'câ eram 
iarăş copilul sburdalnic de odinioară, crescut pe creş- 
tetele munţilor sălbatici. Am cutrierat voiniceşte, mai 
mult pe jos, comunele: Biibor, Corbu, Tulgheș şi Bi- 
cazul, trecând peste munţii Ciucului în Ghimeș. Poate 
voiu ajunge să scriu și impresiile din această excursie, 
care a fost una dintre cele mai frumoase și mai grele 
din câte am făcut. Întors acasă zdrobit de oboseală, 
mi-am reluat munca intelectuală, care pentru mine 
e în totdeauna cea mai bună recreaţie. După câteva 
zile mi-am făcut bagajul pentru Dej. Până am stabilit 
comunicaţia de tren cu acest oraș, mi-au trebuit cea- 
suri întregi de studiu. Când făceam itinerarul, mă 
gândeam: dacă legătura de tren e aşa de greu cu 
Dejul, cât de greu va fi legătura culturală ce aveam 
să o încheiem. Mi se păreă că acest centru evreo- 
maghiar nu poate fi cucerit de razele de lumină ale 
culturii românești. Îmi închipuiam că Românii din 
acel oraş și din, împrejurime trebuie să fie stăpâniţi 
de o cutropitoare influință ungurească. Aveam pre- 
simţirea că „Asociaţia“ pleacă să samene grâu curat 
întrun ogor de piatră. Mărturisesc că dacă s'ar fi putut, 
aş fi rămas bucuros acasă. Datoria de soldat al oștirii 
culturale mă chiemă, însă, la datorie. Deaceea am 
plecat, dar în sufletul meu nu licăriă nici o nădejde 
de izbândă. Pe lângă aceste neguri de îndoeală ce-mi 
învăluiau buna dispoziţie, am avut nenorocul să în- 
tâlnesc în tren mutra canină a unui om rău, ignorant 
şi ambițios, care mi-a stricat toată călătoria. Acest 
om e cea mai primejdioasă și antipatică specie de 
parvenit ce-am întâlnit-o în vieața mea. Ar merită 
să fie păstrat întrun Muzeu de științe sociale, ca o 
dovadă vie ce indivizi pot să ajungă la suprafaţa 
vieţii noastre publice în veacul al XX-lea. Nu-i fac 
cinstea acestui tip insipid să-l numesc, dar am de 
gând să-i fixez odată definitiv, ca să rămână de po- 
mină. Nu din răutate și din răzbunare vreau să des- 
inficiez vieaţa noastră publică de acest microb, ci 
din datoria faţă de demnitatea şi igiena acestei vieţi. 

Aveam la mine cartea „Filozoful Conta“ de Octav 
Minar. Deschizându-o, la întâmplare, am cetit una din 
cugetările acestui filozof: „Cu aripile cugetării poți 
sbură spre vecinicie. Deacolo privind omenirea o vei 
vedeă prea mică pentru înălţarea și puterile tale. De- 
aceea înaripaţii cugetării nu pot fi înţeleși şi văzuţi 
decât de cei cari pot să se urce o clipită spre dânșii“. 
Eu aveam clipitele unei zile întregi ca să mă urc spre 

acest întraripat al gândirii. Și în câteva ceasuri, vieața 
şi opera lui Conta, descrisă de d-i Minar, mi-a alungat 
toate umbrele intristării. Multe din cugetările filozo- 
fului m'au surprins prin adâncimea şi plasticitatea 
lor. Altele mi s'au întipărit în minte dela prima cetire, 
cum e următoarea: „Poetul german Grillparzer spuneă 
că: „Poporul sunt acele deşarte mii de nule, pe care 
le punem ca să formăm un număr. Dar repede le in- 
lăturâm, când ii voba de împărţeală.“ Eu cred că tim- 
purile se vor schimbă, şi poporul, care este un orfan 
pus sub ocrotire, va înţelege că indeplinind maioratul, 
trebuie să cheme la răspundere și la socoteală pe 
acei, cari s'au folosit de dreptul său în decursul vea- 
curilor“. 

Cum mi se perândau prin minte toate nedreptăţile 
de care a suferit şi sufere bietul popor dela ţară, pe 
fereastra vagonului zărcam castelele nemeşeşti din 
jurul Clujului. Aceste castele au dat prilej d-lui Par- 
tenie Cosma să-și desfacă traista amintirilor și să ne 
spună o mulţime de lucruri interesante și hazlii din 
trecutul feudalilor. Noi cei mai tineri ne-am adunat 
cu drag în jurul d-sale şi l-am ascultat cu atenţiune în- 
cordată. Ne-am bucurat că mai putem învăţă din cartea 
vie a memoriei d-lui Cosma. Individualitatea d-sale 
bine relicfată, memoria splendidă şi glumele intreţe- 
sute în cursul povestirii dădeau un deosebit farmec 
amintirilor d-sale. Din vorbă în vorbă a ajuns să ne 
zugrăvească o bună parte din vieaţa culturală de pe 
la mijlocul veacului trecut şi să ne descrie vieaţa și 
opera câtorva figuri literare de pe vremuri. Ne-a 
spus amănunte interesante din vieaţa poeţilor Moise 
Bota și Nicolae dela Veselia. Ne-a citat şi câteva 
versuri de-ale lor. Şi râdeă cu mult haz de începu- 
turile noastre literare, când se citeau cu admiraţie 
poezii cari începeau aşa: 

Lupuloave, Lupuloave, 
Domnu cu cisme cu potcoave. 


Ne-am petrecut admirabil în societatea d-lui Cosma, 
care e o cronică, o archivă vie. E mare păcat că nu se 
găseşte cineva se însemne sistematic preţioasele d-sale 
amintiri, in cari se resfrâng, ca într'o oglindă de ar- 
gint, epoci întregi din trecutul nostru. La noi nu este 
nimenea cu o mai bogată și mai precisă cunoştinţă de 
oameni şi de lucruri, ca d-l Cosma. Și la dus și la 
întors, am avut o adevărată plăcere să fiu în socie- 
tatea d-sale atât de instructivă. 

+ 

Şedinţele adunării generale ale „Asociaţiei“ au ţinut, 
ca de obiceiu, două zile. Am observat că de astădată 
lumea s'a interesat mai mult de ele. Sala festivă a 
comitatului a fost plină de lume la amândouă şedinţele. 
D-l Andreiu Bârseanu a ţinut un discurs de deschidere 
memorabil, care a completat pe cel al d-lui Mihu dela 
Reghin. Și d-l Bârseanu a formulat idealul nostru na- 
țional cât se poate de lămurit: „Idealul năzuinţelor 
noastre de un lung şir de ani nu este altul, decât 
crearea unei culturi naţionale româneşti, potrivit in- 
suşirilor etnice ale poporului nostru și în armonie cu 
nizuințele culturale ale Românilor din celelalte teri, 


în care soartea ne-a împărțit, şi o convieţuire pașnică 
şi deamnă cu celelalte neamuri din mult iubita noastră 
patrie“. „În toată acţiunea noastră culturală şi econo- 
mică deviza noastră a fost şi este: Popoare feri- 
cite în patrie fericită! — o dorință nutrită adânc 
în piepturile noastre, a cărei înfăptuire am voi să ur- 
meze cât de curând“. D-l Bârseanu a făcut, la sfârşit, 
o scurtă şi cuprinzătoare reprivire asupra trecutului 
nostru cultural, dovedind că poporul nostru e în stare 
să-și creeze o cultură proprie a sa, la care nu poate 
renunţă cu nici un preţ. Discursul s'a încheiat cu un 
avântat îndemn la luptă pentru întruparea idealului 
nostru cultural: „De vom ieşi biruitori, vom aveă mul- 
țumirea de a fi făcut să triumfe cea mai dreaptă cauză 
din lume; de vom cădeă, vom aveă mângăierea, că 
mam tradat aspiraţiunile părinţilor, moşilor și stră- 
moşilor noştri, şi că nu ne-am acoperit de rușine faţă 
de generaţiile viitoare. — „Decât o vieaţă moartă, mai 
bine o moarte vie“ — a zis cântăreţul deşteptării noastre 
naţionale“. Acest discurs a răscolit toate colţurile din 
sufletele ascultătorilor. Din privirile învăpăiate puteai 
ceti că inimile tuturora svâcnesc de emoție, că mån- 
dria naţională, înnegurată de mizeriile vieţii, se re- 
deșteaptă din nou în atâtea suflete pline de indoeală. 
Cei mai timizi se uitau întrebători la reprezentanții 
statului. Şi când au văzut că aplaudă şi ei, a izbucnit 
toată lumea într'o furtună de aplauze, care nu mai 
aveă sfârşit. Sunt sigur că cei ce-au ascultat discursul 
d-lui Bârseanu îşi vor aduce multă vreme aminte de 
el şi întorși acasă îl vor ceti și receti ca pe-un crez 
naţional. 

Şedinţele adunării generale au fost în anul acesta 
mai pline de vieaţă. S'au auzit și câteva dorinţe cu 
o ușoară nuanţă de critică în ce privește activitatea 
„Asociaţiei“. Mai ales d-l Dr. Victor Onişor a accen- 
tuat destul de lămurit câteva lipsuri în activitatea 
culturală a instituţiei noastre, atribuindu-le, cu drept 
cuvânt, oamenilor rigizi din secţiile științifice literare 
şi din comitetul central. Discuţii interesante s'au în- 
cins și în jurul revistei „Transilvania“ şi a „Muzeului 
Asociaţiei“. Am constatat cu plăcere că „inteligenţa“ 
noastră se interesează de soartea amânduora. Când 
a propus comisia financiară să se suprime revista 
„Asociaţiei“, neavând destule mijloace materiale pentru 
a o susţineă, mai mulţi inşi au sărit drept în sus de 
indignare. A fost o frumoasă indignare intelectuală. 
Mai puţină orientare am observat în chestiunea in- 
zestrării Muzeului. Orientarea eră, însă, înlocuită cu 
multă bunăvoință. Nădăjduesc că prin expozițiile et- 
nografice, pe cari le aranjează despărțămintele „Aso- 
ciaţiei“, în curând se vor deprinde și oamenii noştri 
cu apreciarea comorilor de artă naţională. — O mare 
însuflețire a produs şi alegerea binefăcătorului V. 
Stroescu de membru onorar al „Asociaţiei“. — Un mo- 
ment important al adunării generale din Dej va ră- 
mâneă şi premenirea comitetului central al „Asocia- 
tiei“. La noi se înrădăcinase obiceiul ciudat de a 
pune mereu aceiași oameni în fruntea „Asociaţiei“. 
Numai atotmilostivul Dumnezeu aveă puterea să mai 
facă câte-o schimbare. Oamenii nu îndrăzniau să o 

facă, temându-se să nu-şi încarce sufletul cu păcatul 
de a îi trimis pe lumea cealaltă pe membri vechi ne- 
realeşi sau sfiindu-se să nu le pricinuească câteva nopţi 
de insomnie. Caut v explicare la întrebarea ce mi-am 
pus-o adeseori: de ce ţin unii oameni aşa de mult să fi- 
gureze în atâtea posturi? Şi nu găsesc decât una 
singură: ambiția lor nemărginită. Dacă aceste posturi 
nu s'ar consideră ca posturi de onoare ci ca posturi 
de muncă, cred că ambiția i-ar părăsi pe mulţi. La 
muncă se îmbulzesc întotdeauna mai puţini ca la cinste. 
Şi e de dorit ca cel puţin în viitor comitetele socie- 
tăţilor noastre culturale să fie alcătuite din oameni 
cari au dat dovezi că pot desfăşură o muncă cultu- 
rală. Deaceea începutul de premenire săvârşit la Dej 
trebuie privit numai din punct de vedere al intere- 
selor noastre culturale şi nu din îngustimea supă- 
rărilor personale. Eu cred că nimeni nu se poate su- 


pără, dacă se chiamă la datoria grea a propagandei, 


culturale puteri proaspete şi cu dor de muncă. Și nă- 
dăjduim cu toţii că membri noi ai comitetului central, 
sub conducerea venerabilului prezident, d-l losif Sterca 
Șuluţu, reales cu mare însufleţire, îşi vor da silinţa 
să inaugureze o eră de hărnicie mai intensivă în 
vieața „Asociaţiei“. 

Conferinţa d-lui Dr. E. Dăianu, ţinută după şe- 
dinţa primă, a fost un frumos prinos adus memoriei 
baronului Pop. 

Dintre evenimentele oficiale, — împotriva voinţei 
şi dorinței mele, — trebuie să amintesc şi banchetul 
„Asociaţiei“, care a fost un al doilea Eskiill0. După 
friptura de gâscă, cu un pahar de vin sălciu în mână, 
s'a încheiat o frăţie româno-maghiară, care a fost 
sancţionată şi de semi-oficiosul „Pester Lloyd“ din 
Budapesta. La banchet, d-l prezident Bârseanu eră 
ferecat de vreo șase persoane oficiale, în frunte cu 
fişpanul comitatului. Soarele se vede că eră şi el 
curios să vadă mai deaproape minunea împăcării 
dintre cele două neamuri ursite să poarte războiu 
pe moarte și pe vieaţă. Deaceea și-a trimis un mă- 
nunchiu de raze tocmai pe masa prezidenţială, lumi- 
nând, cât a ţinut banchetul, feţele căpeteniilor. Înzadar 
s'au făcut încercări să alunge razele iscoditoare, 
căci ma fost chip să le abată dela porunca Zeului 
curios. Deci împreună cu noi au ascultat declaraţiile 
sărbătorești ale fişpanului. Când sa ridicat figura 
deșirată și obosită a conteiui Bethleen au amuţit, 
deodată, gurile sutelor de oameni cari îşi dădeau toată 
silința să nu rămână flămânzi pentru cele 5 cor., taxa 
banchetului, au încremenit lăutarii și-au tăcut chiar şi 
cucoanele, cari c'un aer de graţie deosebită și-au în- 
dreptat ochii frumoși spre chipul spălăcit al oratorului. 
Contele primise, probabil, poruncă de sus să fie ca- 
tegoric în declaraţiile sale, dar în acelaș timp şi cu- 
minte. A spus deci că ţara ungurească numai atunci 
poate fi fericită când toţi cetăţenii vor fi fericiţi. lar 
fericiţi vor fi numai când între diferitele neamuri, ce-o 
aicătuesc, va domni bunaînţelegere. Declaraţiile până 
aici, cum vedeţi, n'au fost de loc surprinzătoare. Pe 
urmă a spus că în ce priveşte comitatul, în fruntea 
căruia stă, îşi va da toată silința să restabilească fră- 


ţeasca armonie și e sigur că va reuşi. Când și cum 
va reuşi, e altă întrebare, de care nu s'a ocupat 
contele. Românii noştri, neobişnuiţi cu asemenea decla- 
raţii din partea fişpanilor, au izbucnit în aplauze. 
Şi fiindcă contele a zărit și pe d-na Mihali aplau- 
dând, a lăsat politica în pustie şi şi-a încheiat toastul, 
închinând pentru Doamnele române. A râs teată lumea. 
Saltul acesta nici n'a fost o inspiraţie rea a fişpanului. 
Căci când vor reuşi străinii să ne cucerească femeile, 
atunci să știți că lupta noastră a bărbaţilor şi-a pierdut 
tot farmecul și toţi sorții de izbândă. După alte toaste, 
în cari dreapta de frăţie oferită de d-! fişpan a fost 
strânsă şi din partea noastră, s'a auzit și glasul 
subțire! al unui student universitar, care a încheiat 
banchetul frăţiei cu versurile lui Eminescu: 


Cine a 'ndrăgit străinii 
Mânca-i-ar inima cânii. 


La banchet am auzit și un toast pentru țărani, 
rostit de d-! Dr. Liviu Micșa. Acest om blând şi tăcut a 
spus adevăruri, cari mau fost aplaudate, dar cari me- 
rită să fie remarcate. A atras atenţia cărturărimii că 
numai străduindu-se sincer la înălțarea şi întărirea 
țărănimii poate să viseze izbânzi în viitor. Nu e su- 
ficient ca la toate ocaziile să ne lăudăm cu dragostea 
noastră faţă de popor, ci această dragoste trebuie do- 
vedită prin fapte. i 

Îmi pare bine că aranjerii au pus în programul ser- 
bărilor un punct şi pentru țărani. După banchet aveam 
tocmai lipsă de-o apropiere de popor. Eram curios să 
văd şi ţăranii din aceste imprejurimi. Când am ajuns 
în sala „Uranus“, am găsit-o ticsită de lume. Cântă 
corul „Reuniunii române de cântări din Năsăud“. Toate 
locurile erau ocupate aproape numai de plugari, cari 
ascultau cu gura întredeschisă cântecele româneşti. 
După aceea a vorbit conferenţiarul agronomic al „Aso- 
ciaţiei“, d-l Aurei Cosciuc, despre cultura pământului. 
Aceeaș atenţiune încordată am observat-o în sala 
întreagă. D-1 Cosciuc a vorbit liber, într'o limbă destul 
de poporală, explicând și dovedind cum se poate 
cultivă mai raţional pământul cu ajutorul mașinilor. 
Când auziau, însă, ţăranii de preţurile acestor mașini, 
oftau din greu şi clătinau din cap. Bieţii nu sunt încă 
obişnuiţi să se însoţească pentru a-şi puteă procură 
uneltele moderne de lucru. Trebuie, însă, dedaţi, dacă 
voim să ţină şi ei pas cu lumea. — Țăranilor li s'au 
împărţit şi mai multe sute de broşuri din „Biblioteca 
poporală a Asociaţiuni“ și numere răzlețe din „Țara 
Noastră“. Și aici am observat un viu interes faţă de carte. 
Un cantor îmi spuneă: „acum am ce ceti toată iarna“. 
Serbarea poporală s'a încheiat cu mai multe proiec- 
țiuni cinematografice, cari au plăcut mai mult ţăranilor. 
Nu se puteau miră îndeajuns cum ies chipurile din ţevea 
aia de foc și cum se mișcă pe pânză. — Nu pot lâudă 
destul pe conducătorii din Dej pentru reușita mi- 
nunată a acestei serbări poporale. Pentru primaoară 
li sa dat țăranilor atenţiunea cuvenită la serbările 
„Asociaţiei“. M'a surprins şi faptul că plugarii arşi de 
soare umpluseră galeriile şi la şedinţele oficiale, ur- 
mărind cu atenţiune toate cuvântările. l-am văzut chiar 

şi la concert şi la teatru. Fruntaşii din acest ţinut se 
pot mândri că au un asemenea popor, şi atârnă numai 
dela hărnicia şi dela priceperea lor să crească o oştire 
de ţărani bogaţi sufletește şi materialiceşte. Scăderi 
multe desigur vor avea şi dânşii. Aşa de pildă, când 
am ieşit dela serbarea poporală, în crâşma unui ovreu 
scârnav din vecini am găsit o ceată de ţărani ameţiţi 
de rachiu, cari cântau cântece monotone și stridente 
ca nişte sălbatici. În ochii lor sticloşi, îndobitociţi de 
beutură, nu licăriă nici o conștiință de om. Femeile 
şi fetele stăteau de după gât cu bărbaţii şi flăcăii, 
fără să se sfiească de ochii lumii. Când am intrat în 
crâşma murdară și îmbâcsită de o duhoare infernală 
nu s'a mişcat nici unul. Numai ovreul de după tarabă 
m'a întrebat: „Mith âkhâr áz ur?“ (Ce vrea Domnul?). 
Se impune, deci, şi o intinsivă luptă împotriva acestei 
nenorociri a alcoolismului, care, după prostie, e cel 
mai mare vrăjmaș al poporului nostru. 
+ 


În cele două seri ale adunării generale din Dej 
Sau aranjat o reprezentaţie teatrală şi un concert. 
S'au jucat piesele: „Pentru ochii lumii“, comedie în 
2 acte de Labiche, „Jertfa“ de Miclescu și „O soacră“ 
de Caragiale. Aici la Dej m'am convins ce inseamnă 
teatrul jucat de diletanţi şi ce menire frumoasă și 
mântuitoare va aveă la noi o trupă de artiști profe- 
sioniști. Diletanţii, bineînţeles, și-au dat toată silinţa 
să joace cum au știut mai bine. În mişcările lor se 
observă oarecare mlădiere și la unii (Mărioara Bodea) 
scântei de talent. Dar limba pe care o pronunțau eră 
oribilă. Și fără o limbă frumoasă și corectă tot tea- 
trul nu are nici o valoare. D-l Bănuţiu mi se plângea 
că a fost imposibil să-i facă să spună o frază corect 
românește. 

A doua seară a cântat corul „Reuniunii române 
de cântări din Năsăud“, dirigiat de d-l A. Bena. 
Aranjerii au fost așa de amabili încât s'au ingrijit să 
nu găsesc un loc potrivit nici pentru parale. Am stat 
deci mai mult în înghesueala de lângă ușă. Când se 
cântă „Înşiră-te mărgările“ şi voiam să fiu mai atent, 
un vecin al meu se răsti cătră altul: „Nu te tot îm- 
pinge ca un fap“ şi-i dădu una cu cotul. Aşa că o 
bună parte din concert am ascultat-o ca vai de lume. 
Corul reuniunii din Năsăud s'a prezintat destul de bine. 
Mai are însă mult de muncit până va ajunge la per- 
fecţie. Sper că sub conducerea d-lui Bena nu va fi 
tocmai așa de departe această vreme. Mie din întreg 
concertul mai mult mi-a plăcut compoziţia d-iui L. 
Domide, care cred că merită să fie relevată cu toată 
căldura. Mi-a plăcut şi d-na Lucreția Micşa, eleva dis- 
tinsului nostru prietin Guilelm Șorban, un compozitor 
şi un pianist de talent. E adevărat că nu-mi pot da 
bine seama ce mi-a plăcut mai mult la d-na Micşa: 
cântările d-sale la pian sau figura d-sale ce-a cucerit 
simpatiile tuturora. — O seamă de amănunte dela 
concert cred că nu vor fi de prisos. Se cântă nu mai 
ştiu ce cântare cu solo de bărbat, care a inceput cu 
un ton falş de-ţi țiuiau urechile. Când publicul eră gata 
să-şi exprime nemulţumirea prin cunoscutul gest de 
negaţiune al capului, s'a rătăcit prin sală un fluture 

de noapte. Speriat se vede şi dânsul din vreun colţ 
al sălii de glasul disarmonic al amintitului solo, sbură 
speriat pe deasupra capetelor. Și publicul cum se feriă 
de vizita acestui musafir fără stal — ca și mine — - 
dădeă din cap par'că ar fi aprobat pe cântăreţul nostru. 
Și publicul ca să nu se desmintă, la sfârşit, spre marea 
mea surprindere, a și izbucnit în aplauze „îndelung 
repetate“, cum zic colegii mei cuotidiani. Am rămas 
tablou şi un moment am crezut că sunt şi eu vreun 
fluture de noapte ce nu înţeleg gustul oamenilor din 
sală. — La concert au fost și câţiva unguri. De pe 
fețele lor puteai ceti că le plac melodiile româneşti. 
Românii noştri stăteau liniştiți cât ţineă cântecul, Un- 
gurii nu. Ei însoțeau cântecele cari ie plăceau sau cu 
ușoare salturi ritmice ale corpului sau își legănau capul 
în tactul melodiilor. Am văzut chiar și pe vicișpanul 
bătând tactul cu capu-i venerabil. Deosebirea asta 
de temperamente m'a interesat și am urmărit-o cât a 


ținut concertul. 
+ 


După concert a urmat mult așteptatul bal. Se du- 
sese vestea de mai înainte că va fi potop de lume. 
Toate frumuseţile, cari împodobeau sala festivă în 
cursul şedinţelor oficiale, au venit desigur la Dej mai 
mult pentru plăcerile acestei nopţi. In ochii lor lumi- 
nați de-un dor nelămurit ceteai cum aşteaptă să se 
piardă în farmecele vârtejului ameţitor al jocului. 
Aproape de miezul nopţii au inceput, în sfârșit, melo- 
diile ademenitoare ale lăutarilor. Dar când să se înșire 
la joc, au observat că nu pot să facă nici un singur pas. 
Perechile erau, însă, fericite că se găsesc braț la braţ. 
Cei mai slabi de nervi au părăsit repede sala, aşa că 
încetul cu încetul s'a făcut mai incăpătoare. — Pe urmă 
perechile porneau rând pe rând, legănându-se în ritmul 
jocului. Chiar şi perechile ascunse de șăgalnicul Amor 
în câte un colţ discret au început să fie tulburate de 
câte-o rază de lumină din împărăţia fericirii lor. N'aveau 
încătrău, se ridicau cu feţele imbujorate și cu ochii 
aprinşi de patimă, şi se pierdeau, strâns înlănţuiţi, în 
şirul dansatorilor, şoptindu-şi mai departe păsurile 
inimii. Când mă uitam la lumea asta fericită, credeam 
şi eu, cu Calderon, că „vieaţa nu e decât un vis“. — 
La noi de-o vreme încoace se face mult sgomot în 
jurul costumelor naţionale. In toate învitările cetești: 
„Doamnele sunt rugate să apară în costum naţional“, 
Rugămintea nu e împlinită de regulă decât de foarte 
puține doamne şi domnişoare. La Reghin am aflat 
taina, de ce nu se îmbracă cele mai multe în costum 
naţional. ÎIntrebând pe-o domnişoară, care știam că 
are un frumos costum românesc, de ce nu l-a îmbrăcat, 
mi-a răspuns foarte categuric: „fiindcă nu vreau să 
vând pătrunjei, ca la alte două petreceri“. Probabil 
din aceeaș cauză au fost așa de puţine costume na- 
ționale şi la Dej. Am văzut totuş câteva foarte fru- 
moase din România, dintre cari amintesc pe ale d-nelor 
Mihali şi Vaida și pe-al d-șoarei Alexandrina Hossu, 
care aveă o frumoasă cămașă din Prahova. Am zărit 
şi vreo trei Săliștence frumoase și mai multe costume 
din partea locului, cari nu mi-au robit atențiunea. 
Costum original țărănesc eră unul Singur și anume 

din comuna Chineşti. I! purtà d-na Lucreția Micșa. 
Toate privirile o urmăriau cu drag. În schimbul cos- 
tumelor am admirat însă multe femei frumoase. Am 
observat că şi străinii, in frunte cu fișpanul, rămâneau 
cu ochii pierduţi după câte-o figură frumoasă. Fără în- 
doeală că la superioritatea noastră contribue mult să- 
nătatea şi frumuseţea femeilor, cari imbrăcate în port na- 
tional sunt tot atâtea icoane. O doamnă de alt neam, fru- 
moasă ca una dintre surorile Frankland de lohn Hopner, 
a rămas aşa de încântată de frumseţea portului nostru, 
încât a promis că la viitoarele baluri ale „Asociaţiei“ 
va apăreă şi dânsa în port românesc. Și cine ştie 
dacă îmbrăcămintea asta de sărbătoare nu-i va cuceri 
şi sufletul, transformându-o în Româncă. Cătră ceasu- 
rile trei din noapte, până când a stat neclintiţi toți 
fruntaşii străini ai comitatului și-ai orașului, jocul se 
desfăşură cu mai multă pasiune. Hymen se pogorise 
în sală şi-şi întindeă tot mai îndrăzneţ mrejele lui de 
fericire. Ispitele lui au fost aşa de puternice încât o 
pereche nu s'a putut scăpă de ele. O logodnă s'a 
serbat stante pede cu cea mai sinceră bucurie. Sala 
se transformase într'un templu al Venerii. Ochii tutu- 
rora scăpărau de fericire. In multe părți sburau glu- 
mele şi complementele ca niște rachete ce înseninează 
o clipă inimile femeilor. Intrun colţ doi satiri bătrâni 
se luaseră la întrecere să cucerească inima unei Diane 
frumoase din Munţii Apuseni. lar prin salele bufetului 
se închină cu zor și se discută cu aprindere: politică, 
literatură, afaceri etc. Acest bal mi-a plăcut așa de 
mult încât regret că mam talentul lui Tolstoi să-i 
zugrăvesc ca pe cel din Ana Carenina. 

La bal am zărit și tipul unui intelectual. Un bun 
prietin al meu din copilărie. Pe buze îi flutură un 
zâmbet ironic, cum urmăriă cu ochii-i obosiţi vâltoarea 
de patimi din sală. Trupul lui uscăţiv şi fruntea lui 
gânditoare eră ca a unui Faust rătăcit într'un car- 
neval din Veneţia. Îl știam cu un suflet în care ṣu- 
ieră vânturile îndoelii şi cu o inimă dornică după 
liniştea eternă a Nirvaniei și mă miram ce caută acest 
om în furnicarul ăsta de vieaţă. L-am urmărit de- 
aproape cu o sinceră compătimire în toate mişcă- 
rile şi în toate gesturile lui. Deodată,a sburat pe di- 
naintea lui o zână ca din poveşti, frumoasă, frumoasă 
ca o zi de primăvară. l-aYaruncato o privire plină 
de vrajă şi a dispărut... Omul:meu a strâns din gene 
par'că ar fi vrut să se convingă dacă n'a visat. Pe 
urmă l-am văzut stând ceasuri întregi de vorbă cu 
fiinţa aceea frumoasă. Eram curios să ascult cel puţin 
crămpeie din conversaţia lor. Când am reușit să mă 
furișez lângă dânşii, se vede că trecuseră peste greu- 
tățile cu cari începe orice cunoştinţă. Ochii lui cu- 
minţi străluceau ca doi luceferi desvăliţi de geana 
unui nor. Se uită adânc în sufletul senin al femeii, 
încercând să-i cânte cele mai frumoase cântece de 
dragoste nevinovată. Și cum iubirea nu se opreşte 
numai acolo unde vrea femeia, sufletul lui se treziă 
tot mai mult la vieaţă, inima lui zvâcniă tot mai în- 
tinerită. Târziu când şi-au strâns mâna, dându-și în- 
tâlnire dimineaţa la gară, mam apropiat de dânsul 
şi l-am îmbrăţişat cu drag. Ne-am dus împreună la 

locuința lui şi-am dormit împreună ca mai de mult, 
când eram copii. Mă bucuram că-l văd întinerit. Și 
mi-a spus că în noaptea aceea ar fi vrut să fie un 
Praxitel ca să poată turnă făptura aceea minunată 
în haina de aur a frumuseţii vecinice, mi-a spus Car 
fi vrut să aibă talentul lui Grigorescu ca să zugră- 
vească ochii aceia cu atâtea adâncimi ispititoare. Cât 
am stat împreună n'am vorbit decât de dânsa. Și ve- 
deam că ar fi fost gata să jertfească totul pentru o 
clipă curată de iubire. Sufletul Jui se păreă că in- 
gână cu Hyperion a lui Eminescu: 


Reia-mi al nemuririi nimb 

Și focul din privire. 

Și pentru toate dă-mi în schimb 
O oră de iubire! 


Dimineaţa următoare i-am văzut iarăș împreună la 
gară. Pieptul ei eră împodobit cu trandafiri roşii. Cu 
un gest drăgălaş a desprins pe cel mai frumos boboc 
și i l-a întins spre aducere aminte. Pe urmă au tăcut, 
uitându-se unul Ja altul ca două fiinţe străine. Eu ve- 
deam, însă, că sufletele lor sunt aproape, strâns îm- 
brăţișate, contopite întrun imn de iubire. La despărţire 
prietinul meu abiă i-a mai putut spune: „Amintirea 
acestor clipe o voiu păstră în lăcașurile cele mai fru- 
moase ale inimii mele“. Eu am rămas în Dej. Dupăce 
a plecat trenul, zâna frumoasă se uită departe spre 
zările albastre. Par'c'ar fi vrut să fie o pasăre, care 
să sboare după dânsul. Și bănuesc că și prietinul meu 
ajuns acasă, între cărţile lui, nu va mai căută înţe- 
lepciunea vieţii, ci se va gândi ia farmecele la cari te 
chiamă iubirea unei femei frumoase. 

+ 

Trebuie să mai spun că societatea românească din 
Dej mi-a făcut cea mai bună impresie. Toate gân- 
durile sinistre pe cari le-aveam înainte de-a o cu- 
noaşte și pe cari le-am amintit la începutul acestei 
cronici, mi s'au împrăştiat. M'am convins că Românii 
din acele părţi sunt oameni de inimă şi deştepţi, cari 
vor dovedi stăpânilor de astăzi că mau lipsă de mila 
împăcării pentru a fi ei domnii acelui ţinut. Cu deo- 
sebită plăcere amintesc că în câteva case am văzut 
un cult pentru arta noastră țărănească. Odăile locuin- 
telor d-lor Dr. Clemente Barbu! şi Dr. Liviu Micșa 
sunt zugrăvite cu motive româneşti şi împodobite cu 
țesături ţărăneşti. Meritul îl au, bineinţeles, doamnele 
Barbu și Micşa. Pilda aceasta frumoasă ar puteă fi 
urmată și de cărturarii din alte părţi. 

Încheiu aceste impresii cu dorința de a revedeă 
cât mai des acest ţinut cu oameni așa de simpatici 
şi aşa de buni. (T. Codru.) 

% 


„Drapelul“. Foaia d-lui Branişte din Lugoj se pare 
că-i poartă Sâmbetile d-lui O. Goga. Într'un articol 
prim (Nr. 96/910) încearcă din nou să stârnească ne- 
muțumirea publicului față de activitatea d-sale dela 
„Asociaţie“.  N'are, însă, curajul să-și spună supă- 
rarea fără încunjur și să numească pe d-l Goga, ci 
acuză întreaga „Asociaţie“. Din întreg articolul se 
vede că celce l-a scris habar mare ce se lucrează și 

ce se poate lucră, in împrejurările date, la „Asociaţie“. 
A vorbi astăzi de birocratizarea acestei instituţii 
şi a afirmă că întreaga ei activitate se reduce „la re- 
zolvirea de acte curente“, înseamnă a te pomeni vor- 
bind dintr'un fericit somn de ignoranță. Acum când 
era proceselor-verbale s'a redus la minimul posibil, 
când a reînviat revista „Transilvania“, când se lu- 
crează sistematic şi conştient pentru răspândirea cul- 
turii în popor, când se văd cele mai frumoase stră- 
duinte de a adună comorile de artă ale poporului 
nostru în Muzeul istoric și etnografic, când în sânul 
„Asociaţiei“ încep să bată vânturi de intinerire şi de 
muncă nouă, — a veni acum şi a întrebă: „ce fapte 
pozitive, de valoare reală, ne poate raportă comi- 
totul central, ca dovadă că întrun an nu numai a 
administrat ci a şi lucrat cu plan şi în mod conștient?“ 
înseamnă a suferi de o regretabilă desorientare, care 
nu e vrednică de nici un răspuns. Dacă autorul arti- 
colului şi-ar fi dat osteneala a răstoi puţin revista 
„Transilvania“, înainte de a scrie, s'ar fi convins că 
d-l Goga e în concediu fără leafă de aproape un an 
de zile şi prin urmare nu avea dreptul să-l tragă la 
răspundere pentru neactiviate; s'ar mai fi convins şi 
deaceea, că ce e omeneşte posibil se face în centru. 
Că s'ar puteă face mai muit, e adevărat, dar numai 
dacă s'ar înmulţi puterile de muncă. Dela oamenii 
cari lucrează astăzi, credem că nu se poate aşteptă 
mai mult. Credem chiar că întreagă redacţia „Drape- 
lului“, dacă s'ar mută în birourile „Asociaţiunii“, mar 
puteă face ispravă mai mare. 

Înţelegem ca presa noastră să se ocupe de pro- 
blemele ce le urmăreşte s'au ar trebui- să le urmă- 
rească „Asociaţia“, dar înainte de a scrie să studieze 
şi să judece: ce se poate şi ce nu se poate. Credem 
că a sosit timpul să nu mai vorbim într'aiurea, să nu 
mai țesem visuri irealizabile şi să nu ne mai împroșcăm 
cu vorbe. Prin urmare: lăsaţi-vă de obicelul ăla urit 
de a stă mereu la pândă și a bănui toată lumea, Dom- 


nilor dela „Drapelul“! 
gR 


Scurtu! Cu ce scrie d-l Scurtu ştim noi ce facem. 
Facem hazul ce se cuvine pentru atâta frază incâlcită 
şi trecem înainte cu zâmbetul inevitabil pentru toţi 
aceia, cari prin îndrăzneală își asumă chemări, pen- 
tru cari nu găsesc nici o justificare. Ca la multe alte 
flecării ale acestui scrib sterp şi gol: de gândire, nu 
vom răspunde nici la ultimele d-sale izbucniri spu- 
megoase, cu cari ne pratifică în coloanele ziarului 
fără control „Minerva“. Nămolul scrisului d-sale nu-i 
dă decât importanța celui mai sec diletant şi .nimeni 
dela noi nu-i poate găsi o cădere de-a pronunţă sen- 
tințe, sau de a-și impune păreri în materie culturală. 
Ceeace se face din partea noastră la „Asociaţie“ este 
supus controlului public şi celui oficial şi nu așteaptă 


sancţiunea ori cărei umpluturi, oploşită pe la vreo: 


gazetă din Bucureşti. Dealtfel rămâne din nou sta- 
bilit, că dintre toţi reprezentanţii tinerei generaţii de 
astăzi, ridicată aici în Ardeal, dintre toţi muncitorii 
și pseudomuncitorii cu condeiul, acela care şi-a creat 


în jurul său o mai ridicolă atmosferă prin indrugările 
lui, este personajul în chestie. Adresaţi-vă în această 
privință literaţilor din Bucureşti, care vă pot servi 
cele mai delicioase amănunte. 


% 

Numai o pildă! Departe de noi gândul dea ne 
servi de acest prilej, pentru a căută să facem şi mai 
celebru pe ilustrul nostru osânditor lancu Scurtu. Ne 
vine însă, întâmplător, în mâni un foileton mai nou 
al d-sale din „Minerva“. Titlul lui este „Presa mo- 
dernă și păcatele ei“. lar de desubt poartă semnă- 
tura strălucită a autorului. Cetim şi recetim articolul 
şi nu găsim în realitate nici cea mai mică umbră de 
opinie proprie asupra problemei abordate. D-l Scurtu 
de fapt reproduce numai părerile d-lui Aurel Popovici, 
care domn Popovici la rândul său a reprodus ideile 
publicistului german Hauer Karl asupra ziarismului mo- 
dern. Și iată cum d-l Scurtu nu exercită decât rolul 
simplu de mijlocitor între Aurel Popovici, recte 
Karl Hauser şi publicul cetitor şi nu este decât un 
simplui fonograf în „presa modernă“. Cu oameni de 
aceștia de o resonanţă problematică, cu meșteșugari 
de aceştia, cari îşi împrumută materiile prime din 
magazinele altora, ce poţi să faci? Este aşa de clar, 
că în vieaţa publică papagalul mare nici un rost! 

„Autoritatea“. Sub acest titlu cetim întrun ziar un 
articol, care caracterizează foarte nimerit pe oamenii 
noştri dornici de situații. Din acest soiu de oameni 
întâlnim câteva exemplare aproape în fiecare centru 
românesc. Pentru a atrage atenţiunea asupra lor, re- 
producem şi noi un pasagiu din numitul articol: 

„Autoritatea ia noi e un fel de om, care ascultă 
părerea fiecăruia, însă când cineva cutează să aibă o 
părere proprie, cu un astfel de zovzec nici nu mai stă 
de vorbă. Autoritatea ţine să fie recunoscută pe 
stradă, la teatru, la concert, în casină, la cafenea, la 
biliard, la poker etc. În consecinţă şi pretinde să fie 
aleasă (cu unanimitate de se poate), în primul rând 
în direcţiunea băncii, care distribue cele mai mari 
tantieme, în comitetul „Asociaţiei“, la comitat, la co- 
munitate, la cameră etc. Şi aceasta nu din consideraţie 
pentru persoana proprie, căci Autoritatea e chin- 
tesenţa altruismului, ci din motive de ordin mai inalt. 
Autoritatea numai din consideraţie pentru „Aso- 
ciaţie“ trebuie să fie în direcțiunea băncii, iar pentru 
prestigiul băncii se cuvine să stee în comitetul „Aso- 
ciaţiei“. La oraş trebuie să fie aleasă din considerații 
pentru afacerile comitatului, iar la comitat din consi- 
deraţie faţă de cercul de deputat, unde trebuie să fie 
aleasă din consideraţie față de funcţiile ce ocupă la 
oraş și la comitat. Imediat ce s'ar rupe o verigă din 
acest lanț de consideraţii, Autoritatea mar mai fi 
considerată cum se cuvine“. 

Nu se recunoaşte în această oglindă un domn de 
din Sibiiu, care aspiră s'ajunpă director la „Albina“ 
sau cel puţin fişpan? 


Redactor: OCT. C. TĂSLĂUANU. 


TIPARUL LUI W. KRAFFT ÎN SIBIIU. 

